Liittojen esitykset SAK:n edustajiston syyskokoukselle 2020 | SAK\nLiittojen esitykset SAK:n edustajiston syyskokoukselle 2020\nSAK:n jäsenliitot jättivät 8 esitystä edustajiston syyskokoukselle 2020. SAK:n edustajisto hyväksyi 19.11.2020 kaikki SAK:n hallituksen niistä antamat lausunnot ja päätösesitykset ilman muutoksia.\n1 Teollisuusliitto: Palkkaturvalakiin määräaika päätösten tekemiselle\n2 Sähköliitto: Digitalisaation muutostrendit\n3 JHL ja PAM: Työehtosopimusneuvottelujen SAK:laisen koordinaation vahvistaminen\n4 PAM: Alustatyö selkeytettävä työsuhteiseksi ja alipalkkausta poistettava hallinnollisella sanktioinnilla\n5 Rakennusliitto: Nuorten työmarkkina-aseman vahvistaminen julkisia hankintoja hyödyntäen\n6 Rakennusliitto: Työelämätietoa omalla kielellä\n7 PAU: Lisätyön tarjoaminen osa-aikaisille työntekijöille\n8 PAU: Takaisinottovelvollisuuden kierto ja työehtoshoppailu vuokratyön avulla estettävä\n1 Palkkaturvalakiin määräaika päätösten tekemiselle\nPalkkaturvalain mukaan työntekijä voi hakea palkkaturvasta saatavia lain mukaisin edellytyksin, mikäli työnantaja on maksukyvytön. Vuonna 2019 palkkaturvasta haettiin yli neljä miljoonaa euroa saatavia. Hakuaika on puolesta vuodesta kahdeksaan kuukauteen, ELY- keskuksen mukaan vuonna 2019 6,4 kk, mutta tiedossamme on noin vuoden kestänyt käsittely. Hakijoita oli vuonna 2019 toistatuhatta. Korona- pandemian aikana palkkaturvahakemusten määrä on lisääntynyt ja oletettavasti odotusajatkin pidentyneet. Yrityksen konkurssitilanteessa konkurssipesän hoitaja voi tehdä palkkaturvahakemuksen nopeutettuna menettelynä, jolloin työntekijät saavat rahansa kahden viikon kuluessa. Muissa tilanteissa aikarajaa ei ole säädetty.\nTeollisuusliitto esittää, että SAK ryhtyy toimeen\nmääräajan säätämiseksi palkkaturvahakemusten käsittelylle siten, että määräaika olisi esimerkiksi kaksi kuukautta.\nnopeamman menettelyn käyttöön ottamista myös niissä tilanteissa, missä saatava on kiistaton, ja osoitettavissa todisteellisesti, esimerkiksi työnantajan allekirjoittamalla palkkatodistuksella. Tällöin käsittelyaika voisi olla esimerkiksi kuukausi.\nresurssien lisäämiseksi palkkaturvahakemusten käsittelyssä ja opastamisessa hakemusten tekoon\nSAK:n hallituksen lausunto 2.11.2020\nTeollisuusliitto toteaa aloitteessaan, että palkkaturvasta haettiin vuonna 2019 yli neljä miljoonaa euroa saatavia hakijoiden lukumäärän ollessa toistatuhatta. Hakemusten käsittelyaika on puolesta vuodesta kahdeksaan kuukauteen, vuonna 2019 se oli 6.4 kuukautta. Pisimmillään käsittelyaika on ollut noin vuoden. Konkurssitilanteessa palkkaturvahakemus käsitellään nopeutettuna menettelynä, jolloin työntekijät saavat etuutensa kahden viikon kuluessa. Muissa tilanteissa aikarajaa ei ole säädetty. Koronapandemian aikana palkkaturvahakemusten määrä on lisääntynyt ja käsittelyajat oletettavasti pitenevät. Teollisuusliitto esittää tämän vuoksi, että SAK ryhtyisi toimeen määräajan säätämiseksi palkkaturvahakemusten käsittelylle siten, että määräaika olisi esimerkiksi kaksi kuukautta. Lisäksi Teollisuusliitto esittää, että otettaisiin käyttöön nopeampi menettely myös niissä tilanteissa, joissa saatava on kiistaton ja osoitettavissa todisteellisesti, esimerkiksi työnantajan allekirjoittamalla palkkatodistuksella. Tällöin käsittelyaika voisi olla esimerkiksi yhden kuukauden. Vielä Teollisuusliitto esittää voimavarojen lisäämistä palkkaturvahakemusten käsittelyssä ja hakemusten tekoon opastamisessa.\nPalkkaturvalain uudistaminen on aloitettu pääministeri Juha Sipilän hallituksen aikana kolmikantaisessa palkkaturva-asiainneuvottelukunnassa. Esillä on ollut huoli siitä, miten hakemusten käsittelyjä saataisiin nopeutettua ja muutoksenhakua yksinkertaistettua. Ongelmana on lähinnä yksittäisten hakemusten hyvinkin pitkät käsittelyajat. Palkansaajakeskusjärjestöjen ovat tuoneet esiin myös palkkaturvan lyhyet hakemisajat (vanhentumisajat) sekä palkkaturvasta maksettavien korvausten pienuuden.\nPalkkaturva-asiainneuvottelukunnalle esitetyn selvityksen mukaan pitkät käsittelyajat johtuvat asian epäselvyydestä. Tällöin on kyse asioista kuten esim. hakemus on epäselvä, saatavat ovat epäselviä, työnantaja ei vastaa yms. Sen sijaan konkursseihin liittyvät palkkaturvahakemukset käsitellään yleensä joutuisasti samoin kuin ammattiliittojen tekemät hakemukset. Palkkaturvahakemuksia käsittelevän tahon havaintojen mukaan ammattiliittojen tekemät hakemukset ovat kuitenkin vähentyneet.\nNeuvottelukunnassa on käsitelty useita erilaisia malleja, joilla hakemusten käsittelyä voitaisiin nopeuttaa. Sopivaa mallia ei kuitenkaan ole löydetty. Uudistamistyötä jatkettaneen, vaikka pääministeri Sanna Marinin hallitusohjelmassa ei ole kirjausta palkkaturvalain uudistamisesta. Hakemusten käsittelijöiden määrää on koronan vuoksi palkkaturva-asioissa lisätty.\nSAK vaikuttaa siihen, että palkkaturvalain uudistamista jatketaan siten, että hakemusten käsittelyajat saadaan lyhenemään ja että palkkaturvahakemusten käsittelyyn saadaan tarvittava määrä työvoimaa.\n2 Digitalisaation muutostrendit\nDigitalisaation ja automatisoinnin lisääntyminen on luonut uuden läpileikkaavan teeman SAK:laisten jäsenliittojen aloille. Erilaisia sähköisiä ja tekoälyyn pohjautuvia laitteita ja järjestelmiä otetaan käyttöön räjähtävässä määrin myös perinteisillä käsityöhön perustuvilla aloilla.\nUudet automatisoinnin tuomat käytösmallit omaksutaan erittäin nopeasti varsinkin nuorten keskuudessa. Nopea kurkistus hampurilaisravintolan sisään kertoo sen, että lähes valtaosa ihmisistä tilaa ruokansa ravintolassa olevasta suurelta tilausnäytöltä, vaikka järjestelmä ei ole ollut käytössä vielä kovinkaan pitkään.\nVuonna 2018 SAK teki tutkimuksen luottamushenkilöille uuden teknologian käyttöönotosta, ja miten se on vaikuttanut SAK:laisten palkansaajien työhön. Tutkimuksessa vain 28 prosenttia kokee, että työnantaja on panostanut riittävästi osaamisen kehittämiseen ja vain 23 prosentilla vastaajien työpaikoista työntekijät ovat itse päässeet vaikuttamaan uusien järjestelmien käyttöönoton suunnitteluun. Edelleen vain 11 prosenttia vastaajista kokee, että työntekijät ovat voineet osallistua uuden teknologian hankintaa koskevaan päätöksentekoon.\nUuden teknologian käyttöönotto työpaikoilla tulee muuttamaan merkittävästi työn tekemisen luonnetta yrityksissä. Tulevaisuudessa kokonaisia ammattialoja tulee häviämään automatisoinnin ja tekoälyn korvatessa aikaisemmin ihmisvoimin tehdyn työn. SAK:n pitää olla valppaana ja aktiivinen näiden muutosten edistyessä, jotta automatisoinnin mukana tuleva tuottavuuden nousu kehittää myös työntekijöiden työolosuhteita paremmiksi.\nSähköalojen ammattiliitto esittää, että\nSAK pyrkii vaikuttamaan siihen, että työntekijät pääsisivät vaikuttamaan uusien sähköisien työkalujen ja järjestelmien hankinnassa, suunnittelussa ja käyttöönotossa. Yrityksien luottamushenkilöiden pitää saada osallistua uusia järjestelmiä koskeviin suunnittelu- hankinta- ja käyttöönottopalavereihin.\nSAK:n jäsenliittojen koulutustarjonnassa tulisi ottaa etenevissä määrin huomioon digitalisaation muutokset, sekä se, että vähintäänkin luottamushenkilöitä koulutettaisiin vastaamaan digitalisaation uusimpiin kehityssuuntiin.\nLisäksi SAK:n pitää seurata aktiivisesti digitalisaation muutostrendejä, jotta pystymme olemaan proaktiivisia muutosten lähestyessä, eikä niin, että reagoimme uusiin digitaalisen liiketoiminnan malleihin liian myöhään.\nSähköalojen ammattiliitto ry toteaa esityksessään, että digitalisaation ja automatisoinnin lisääntyminen on luonut uuden läpileikkaavan teeman SAK:laisten jäsenliittojen aloille. Erilaisia sähköisiä ja tekoälyyn pohjautuvia laitteita ja järjestelmiä otetaan käyttöön räjähtävässä määrin myös perinteisillä käsityöhön perustuvilla aloilla.\nSAK on viime edustajistokaudella tutkinut kyseistä ilmiötä ja todennut teknologisen kehityksen läpileikkaavuuden. Yli 90 % kaikista liittojen työssäkäyvistä jäsenistä käyttää jotakin digitaalista työvälinettä arkityössään. Tyypillisin laite on älypuhelin, mutta myös muita laitteita ja ohjelmistoja käytetään sangen yleisesti. Suuntaus työelämässä on kohti entistä voimakkaampaa teknologisoitumista.\nTeknologinen kehitys avaa uusia mahdollisuuksia parempaan ja mielekkäämpään työelämään, mutta se sisältää myös uhkia. Teknologia itsessään on neutraalia. Ilmeneekö se työntekijöille myönteisellä vai kielteisellä tavalla ei liity varsinaisesti teknologiaan, vaan siihen, kuinka, miksi ja miten sitä työssä käytetään. Oikein toteutettuna teknologinen kehitys voi samanaikaisesti parantaa sekä työhyvinvointia että työn tuottavuutta. Väärin käytettynä se vähentää ainakin hyvinvointia. Samanlainen teknologia voi tuottaa käyttäjilleen täysin päin vastaisia seurauksia. Työpaikkatason toiminta on ratkaisevaa.\nSähköalojen ammattiliitto ry kiinnittää huomiota keskeisimpään asiaan: henkilöstön ja henkilöstön edustajien vaikutusmahdollisuuksiin teknologiaa koskevassa päätöksenteossa. Tällä hetkellä on varsin harvinaista, että teknologiaa käyttävät työntekijät ja heidän edustajansa ovat osallisia niissä päätöksissä ja päätöksiä edeltävissä suunnitteluvaiheissa, jotka toteutuessaan vaikuttavat työn arkeen merkittävästi. Tämä on merkittävä työelämän ongelma, josta kumpuavat monet negatiiviset asiat, kuten työntekijöiden osaamisvaje, väärinymmärrykset, henkinen kuormittuneisuus ja virheet. Myöskään työn tuottavuus ei useinkaan kasva odotetusti edellä mainituitten seikkojen takia.\nSAK on toiminut ja toimii myös jatkossa aktiivisesti tilanteen korjaamiseksi. YT-lain uudistamistyössä SAK on edistänyt henkilöstön ja henkilöstön edustajien vaikutusmahdollisuuksia yritysten kehittämiseen. Lakimuutoksen myötä on lupa odottaa tilanteen paranevan nykytilasta, sillä tulevassa YT laissa työpaikkatason vuoropuhelun merkitys on tämänhetkisen tiedon valossa aiempaa vahvempi.\nSAK on ollut keskeisenä toimijana vaikuttamassa siihen, että maan hallituksen ohjelmassa on kirjattu Työn ja työhyvinvoinnin kehittämisohjelma (TYÖ2030). Sen päämäärät ovat erittäin kunnianhimoiset: 1. vahvistaa yhteistoimintaan ja luottamukseen perustuvaa työkulttuuria, 2. nostaa Suomi digiaikakauden johtavaksi työelämäinnovaatioiden kehittäjäksi ja 3. työhyvinvointi Suomessa maailman parhaaksi vuoteen 2030 mennessä. SAK toimii ohjelman kaikissa keskeisissä toimielimissä ja myötävaikuttaa hallitusohjelmassa mainittujen päämäärien saavuttamiseksi.\nAlkaneen edustajakokouksen yhtenä kärkihankkeena on työelämäohjelma Hyvää työtä muutoksen tuulissa - Mahdollisuuksien aika. Siinä SAK lisää ymmärrystä ajankohtaisten työelämäilmiöiden vaikutuksista työntekijöihin ja etsii ratkaisuja, joilla hyvä työ olisi arkipäivää nykyistä useammalle työntekijälle. Modernin teknologian työelämävaikutukset ovat yksi teema, joka sisältyy kärkihankkeeseen.\nTyöneuvosto on lokakuussa antanut lausunnot 1481-1482/2020, joissa todettiin, että ruokalähetit ovat työsuhteessa eivätkä yrittäjiä. Lausunnoilla on merkitystä digitalisaatioyhteiskunnan osalta, koska alustatalouden töitä jaetaan ja välitetään yhä enemmän sähköisten järjestelmien kautta. SAK yhdessä liittojen on ollut myötävaikuttamassa asian saamiseksi työneuvoston käsittelyyn.\nSähköalojen ammattiliitto ry esittää, että SAK:n pitää seurata aktiivisesti digitalisaation muutostrendejä, jotta pystymme olemaan proaktiivisia muutosten lähestyessä, eikä niin, että reagoimme uusiin digitaalisen liiketoiminnan malleihin liian myöhään. Esitys on tärkeä ja se huomioidaan toiminnassa. SAK seuraa systemaattisesti omalla tutkimustyöllään digitaalisuuden ilmenemistä työelämässä. Tähän on olemassa korkealaatuiset tutkimuskeinot. Joka toinen vuosi toteutettava SAK:n Työolobarometri sekä SAK:n luottamushenkilöpaneeli antavat ajantasaista ja luotettavaa informaatiota linjausten ja päätösten tueksi.\nSAK seuraa aktiivisesti digitalisaation työelämävaikutuksia ja työskentelee eri foorumeilla sen puolesta, että henkilöstön ja henkilöstöedustajien vaikutusmahdollisuudet työntekijöitä koskeviin teknologisiin ratkaisuihin toteutetaan yhteistoiminnallisesti.\n3 Työehtosopimusneuvottelujen SAK:laisen koordinaation vahvistaminen\nJulkisten ja hyvinvointialojen liitto ja Palvelualojen ammattiliitto\nKahdella edellisellä työehtosopimuskierroksella työnantajaliittojen yhteinen koordinaatio on ohjannut vahvasti neuvottelujen kulkua ja neuvottelutulosten sisältöjen kehittämistä. Tämä on johtanut siihen, että työnantaja on päässyt määräävään asemaan sen suhteen, mitkä asiat ovat neuvottelujen kohteena. Myös kustannusvaikutuksen koordinointi eri sopimusaloilla on ollut vahvaa näennäisestä liittokierrosasetelmasta huolimatta.\nSAK:n puitteissa tehdystä koordinaation kehittämistyöstä huolimatta, palkansaajaliikkeen neuvotteluvoima on ollut hajanaista sekä keskinäinen koordinaatio ja yhteistoiminta heikkoa, erityisesti toimialarajojen ylitse. Jotta palkansaajajärjestöjen yhteinen joukkovoima ja vaikutusvalta neuvotteluissa olisi vahvempi, on tarpeen kehittää edelleen ennen kaikkea SAK:n liittojen yhteistoimintaa. Palkankorotusten tason lisäksi kyse on työehtosopimusten laadullisesta kehittämisestä, joka on pitkälti pysähtynyt viime vuosien vahvan työnantajakoordinaation aikana. Jollemme yhteistyössä onnistu keskeisten tavoitteiden edistämisessä, vaarana on eri sektoreiden ja toimialojen työehtojen sekä ansiotason liiallinen eriytyminen.\nJHL ja PAM esittävät SAK:n edustajistolle, että\nedustajisto päättää vahvistaa toimia SAK-laisten liittojen yhteistyön tiivistämiseksi työehtosopimusneuvotteluissa sekä pyrkii luomaan keskusteluyhteyttä myös keskusjärjestörajojen yli. SAK:n on varattava tähän riittävät resurssit. Kehittämisessä on hyödynnettävä aiempien kierrosten yhteenvetoja ja oppiraportteja.\nJHL ja PAM esittävät, että edustajisto vahvistaa toimia SAK-laisten liittojen yhteistyön tiivistämiseksi työehtosopimusneuvotteluissa ja pyrkii luomaan keskusteluyhteyttä myös keskusjärjestörajojen yli. SAK:n on varattava tähän riittävät resurssit. Kehittämisessä on hyödynnettävä aiempien kierrosten yhteenvetoja ja oppiraportteja.\nSAK:n rooli työehtosopimusneuvottelutoiminnassa on ammattiliittojen toimintaa tukeva. Ammattiliitot solmivat työehtosopimukset työnantajaliittojen tai yritysten kanssa. Vuonna 2018 valmistellun palkkapoliittisen ohjelman myötä SAK:ssa on otettu käyttöön koordinaatiomalli, joka tähtää pitkäjänteisesti sekä liittojen keskinäiseen että keskusjärjestön kanssa tapahtuvaan tiivistyvään yhteistyöhön neuvottelukierrosten aikana. Tämä edellyttää vahvaa sitoutumista liitoilta ja SAK:lta yhteiseen toimintatapaan ja tavoitteeseen.\nSAK:n koordinaatiolla on tavoiteltu yhteistä taloudellista tilannekuvaa, kestävän palkankorotustavoitteen sekä laadullisten tavoitteiden asettamista, neuvottelujen etenemisen seurantaa sekä tavoitteeseen pääsyn varmistamista kaikilla jäsenliittojen sopimusaloilla.\nVuoden 2019 alusta lukien tes-koordinaatiota on vahvistettu SAK:n sopimusryhmän ja ekonomistiryhmän perustamisella. Ryhmät koostuvat liittojen ja SAK:n henkilöstöstä. Ryhmät kehittävät ja toteuttavat sekä käytännön tason tavoiteasetantaa että neuvottelujen aikaista koordinaatiota. Strategisen tason koordinointi toteutetaan liittopuheenjohtajien ja SAK:n johdon välillä sekä SAK:n hallituksessa.\nTämä koordinaatiotapa oli käytössä viimeisellä 2019–2020 neuvottelukierroksella ja siitä on tehty SAK:n hallituksen hyväksymä oppiraportti, jota tullaan hyödyntämään tulevilla neuvottelukierroksilla. Vaikeimmat neuvottelut työehtosopimuspöydissä käytiin palkankorotuksen tasosta ja -mallista sekä ns. kiky-tuntien kohtalosta. Työnantajapuolen vaatimuksina esitettiin mm. paikallisen sopimisen lisäämistä, työrauhavelvoitteen kiristämistä sekä työehtosopimusten määräysten heikentämistä. Kierroksen päänavauksen teki Teollisuusliitto yhdessä Teknologiateollisuuden kanssa tammikuun alussa. Useammalla sopimusalalla jouduttiin myös työtaistelutoimilla vauhdittamaan sopimukseen pääsyä. Lopputulosta voi pitää kohtuullisena, sillä tes-kierroksella saatiin lähes kaikille sopimusaloille sovittua palkankorotukset ja kiky-tunnit poistettiin työehtosopimuksista. Laatuasiat eivät juurikaan edenneet työehtosopimuspöydissä. Oppiraportissa todettiin, että jatkossa lienee perusteltua rajata yhteisten laatutavoitteiden määrää.\nUsealla neuvottelukierroksella on ollut käytössä EK:n vaatima vientivetoinen malli ja myös valtakunnansovittelija on sovittelutoiminnassaan edistänyt kyseistä mallia. EK:ssa koordinoidaan tiukasti neuvottelukierrosta ja pyritään huolehtimaan siitä, että työehtosopimusratkaisut pysyvät kustannusraamissa.\nCovid-19-virustilanne on heikentänyt merkittävästi taloutta ja työllisyyttä kuluneena vuonna, vaikka tilannekuva vaihtelee eri toimialojen välillä. Vaatimukset paikallisen sopimisen lisäämisestä työllisyyskeinoina ovat lisääntyneet. Julkisuudessa on esitetty myös työehtosopimusten avaamista palkankorotusten peruuttamiseksi ja työvoimakustannusten säästämiseksi. Lokakuun alussa Metsäteollisuus ilmoitti lopettavansa valtakunnallisten työehtosopimusten sopimisen kuluvan sopimuskauden päättyessä. Työmarkkinoilla tilanne näyttää kiristyvän, mikä osaltaan korostaa tarvetta yhteistyöhön SAK:laisten liittojen työehtosopimusneuvotteluissa.\nKeskusjärjestörajat ylittävää koordinaatiota tapahtuu työehtosopimuskierroksilla monien ammattiliittojen välillä ja neuvottelujärjestöjen puitteissa. Koordinaation vahvistamiselle on tarvetta myös tulevaisuudessa.\nNeuvottelutavoitteiden ja -koordinaation edistämiseksi SAK:ssa tarvitaan lisää mm. henkilöresursseja, joita on pohdittava SAK:n hallituksessa sekä toteutettava toimintasuunnitelmaa ja budjettia laadittaessa. Käytännössä sopimuspolitiikan kehittäminen ja tes-kierrosten koordinaatio on tällä hetkellä vastuutettu SAK:ssa vain yhdelle toimihenkilölle.\nSAK:laisten liittojen vahvempi yhteistyö työehtosopimusneuvotteluissa vaatii sekä käytännön työtä että hallinnon korostunutta sitoutumista yhteisiin tavoitteisiin. SAK:n toimisto voi luoda puitteet koordinaatiotyölle, mutta liittojen on resursoitava siihen omaa henkilökuntaansa sekä sitouduttava pitkäjänteiseen työhön.\nSAK:laisten liittojen tiiviimpi yhteistyö työehtosopimustoiminnassa ja työehtosopimuskierrosten koordinaatio on SAK:n keskeinen tavoite. Liittojen parempi yhteistyö työehtosopimusneuvotteluissa edellyttää avointa ja pitkäjänteistä keskustelua, luottamusta sekä valmiutta tukea liittoperheeseen kuuluvia. SAK tukee yhteistyötä luomalla puitteita ja valmistelemalla yhteisiä tavoitteita. SAK pyrkii osaltaan edesauttamaan myös keskusjärjestörajat ylittävää yhteistyötä työehtosopimusneuvotteluissa.\n4 Alustatyö selkeytettävä työsuhteiseksi ja alipalkkausta poistettava hallinnollisella sanktioinnilla\nPAMin tavoitteena on, että työntekijät tulevat toimeen työstä saatavalla palkalla. Jos palvelualojen matalille palkoille ja alustatalouden toimijoiden työnantajavelvoitteista luistamiselle annetaan hiljainen hyväksyntä, palkkauksesta tinkiminen näkyy vuosien päästä julkisen sektorin kasvavina kuluina. Näitä ovat mm. lisääntyneet terveydenhuolto-, asumistuki- ja toimeentulotukikulut.\nPalkan riittämättömyys koskettaa erityisesti alustatyötä. Digitaalisten alustojen kautta tehtävä työ on tullut Suomeen pysyvästi. PAMin Kalevi Sorsa -säätiöltä vuonna 2019 tilaaman tutkimuksen mukaan 8,2 % vastaajista ilmoitti tekevänsä alustavälitteistä työtä niin sanottujen keikkatalousalustojen, kautta vähintään kerran viikossa. Noin 28 000 hengelle alustatyö on ainoa tulonlähde. Tämä vastaa hyvinkin keskikokoisen SAK:laisen työehtosopimuksen työntekijämäärää. Ilmiö ei enää ole marginaalinen.\nAlustatyöhön liittyvä ongelma on yksinkertainen, mutta siihen on vaikeaa löytää kestäviä ratkaisuja. Työtä tekevät ihmiset eivät ole työsuhteessa, vaan ovat ns. yhteistyökumppaneita, jolloin heiltä myös puuttuu työsuhteeseen liittyvät turvaelementit. Näitä ovat mm. työttömyys-, sairaus- ja eläketurva. Tällöin ihmisen on itse huolehdittava sosiaaliturvastaan, mitä ei usein tapahdu. Negatiiviset vaikutukset näkyvät usein vasta vuosien päästä.\nHallitusohjelmassa otetaan kantaa alustatalouteen liittyvien ongelmien korjaamiseksi. Sen mukaan lainsäädännön muutostarpeita selvitetään työn murroksen näkökulmasta, ml. alustatyö. Jossain määrin tarkemmin asiaa on määritelty työsopimuslain osalta. Lakia on hallitusohjelman mukaan määrä täsmentää työelämän epävarmuuden vähentämiseksi. Alustatyötä tehdään yrittäjän statuksella siitä huolimatta, että tosiasiassa alustayritys käyttää suhteessa työnjohtovaltaa työntekijöihin nähden.\nTyösuhdekaan ei toisaalta aina takaa kaikkien työnantajavelvollisuuksien asianmukaista noudattamista. Viimeisen vuoden aikana on useita kertoja uutisoitu esimerkiksi ravintola-alaa vaivaavasta törkeistä työsuhderikoksista. Alipalkkaus, ylipitkät työpäivät ja kehnot työolosuhteet ovat arkipäivää erityisesti ulkomaalaistaustaisille työntekijöille. Usein tilanteeseen liittyy pelko työpaikan menetyksestä, joka puolestaan voisi aiheuttaa oleskeluluvan peruutuksen ja paluun lähtömaahan. Väärinkäytöksiä ei uskalleta tuoda päivänvaloon eivätkä mahdolliset seuraamukset osu maaliinsa, eli rikoksia tekeviin työnantajiin.\nKun teoista koituvat sanktiot ovat puutteellisia, on niitä pohdittava uusiksi. Ay-liikkeen piirissä on käyty keskustelua esimerkiksi hallinnollisen sanktion käyttöönotosta. Aluehallintovirasto voisi langettaa rangaistusluonteisen hallinnollisen sakon tahallisissa tai törkeän huolimattomuuden tapauksissa. Tämä olisi tehokas keino suitsia alipalkkaukseen liittyviä väärinkäytöksiä. Hallinnollisten sanktioiden käyttöä on pyritty lisäämään etenkin aloilla, joilla harmaa talous on laajaa.\nPAM esittää, että\nSAK:n toimisto valmistelee ja toteuttaa suunnitelman alustatyön sääntelyn edistämisestä sekä työllisyystyöryhmätyöskentelyssä että vaikuttamalla suoraan poliittiseen päätöksentekoon. Tavoitteena on saada selkeys työsuhteessa tehtävästä työstä. Lisäksi PAM esittää SAK:n edustajistolle, että SAK edistää omilla toimillaan alipalkkauksen sanktiointia tahalliseen tai törkeän huolimattomaan alipalkkaukseen kitkemiseksi työmarkkinoilta, esimerkiksi hallinnollisen sakon avulla.\nPalvelualojen ammattiliitto PAM ry esittää, että SAK:n toimisto valmistelee ja toteuttaa suunnitelman alustatyön sääntelyn edistämisestä sekä työllisyystyöryhmätyöskentelyssä että vaikuttamalla suoraan poliittiseen päätöksentekoon. Tavoitteena on saada selkeys työsuhteessa tehtävästä työstä.\nLisäksi PAM esittää SAK:n edustajistolle, että SAK edistää omilla toimillaan alipalkkauksen sanktiointia tahalliseen tai törkeän huolimattomaan alipalkkaukseen kitkemiseksi työmarkkinoilta, esimerkiksi hallinnollisen sakon avulla.\nTyöelämään on pesiytynyt yhä laajeneva ongelma, kun digitaalisilla alustoilla toimivat yritykset teettävät työtä erilaisiin kumppanuus- ja yhteistyösopimuksiin perustuen ilman työsopimukseen perustuvaa työntekijöiden turvaa. Työlainsäädännön takaaman turvan lisäksi negatiiviset vaikutukset ulottuvat myös sosiaaliturvaan, kuten työttömyys-, sairaus- ja eläketurva. Tällöin ihmisen on itse huolehdittava sosiaaliturvastaan, mitä ei usein tapahdu. Negatiiviset vaikutukset näkyvät usein vasta vuosien päästä.\nTyöneuvosto on Etelä-Suomen Aluehallintoviraston työsuojelun vastuualueelle antamissaan lausunnoissa TN 1481-20 ja TN 1482-20 katsonut, että kumppanuussopimukseen tai vastaavan järjestelyyn perustuvassa ruokalähettien välisessä työssä on kysymys työsuhteesta. Lisäksi Työneuvosto totesi, että näiden lähettien työssä ei ole tullut esille sellaisia seikkoja, jotka osoittaisivat työaikalain 2 §:n 1 momentin johdantolauseessa tarkoitettua työaika-autonomiaa. Näin ollen työaikalaki soveltuu työsuhteisten ruokalähettien työhön. Työsuhteen tunnusmerkkien täyttymisen kannalta ei ole merkitystä sillä, että työnantajan direktio-oikeutta käytetään digitaalisen alustan avulla.\nTyösuhdekaan ei kaikissa tapauksissa näytä takaavan työntekijöiden suojaa väärinkäytöksiä vastaan. Viime aikoina on useita kertoja uutisoitu esimerkiksi ravintola-alan törkeistä työsuhderikoksista, kuten alipalkkauksesta, ylipitkistä työpäivistä ja kehnoista työoloista Erityisesti ulkomaalaistaustaiset työntekijät ovat joutuneet hyväksikäytön uhreiksi. Nämä työntekijät pelkäävät menettävänsä työpaikan ja sen myötä oleskeluluvan peruutuksen, mikä johtaa paluuseen lähtömaahan. Työnantajan väärinkäytösten seuraamukset kohdistuvat siten hyväksikäytön uhriin. Nykyiset sanktiot eivät näytä estävän laittomasti toimivan työnantajan mahdollisuutta jatkaa työntekijöiden hyväksikäyttöön perustuvaa liiketoimintamalliaan.\nSAK:n hallitus on linjannut, että SAK:n tavoitteena on työlainsäädännön kehittämisessä täsmentää työsopimuksen käsitettä työsopimuslaissa ja säätää nimenomaisesti työsuhteen naamioinnin kiellosta ja työsuhdeolettamasta työlainsäädännössä. SAK:n tavoitteet sisältyvät Sanna Marinin hallitusohjelmaan ja sitä toteuttavaan työryhmään.\nMyös ulkomaisen työvoiman hyväksikäyttöön pyritään puuttumaan täsmentämällä lainsäädäntöä siten, että hyväksikäytettyjen työntekijöiden asemaa parannetaan ja hyväksikäyttöön syyllistyneen työnantajan mahdollisuutta jatkaa hyväksikäyttöä pyritään estämään muun ohella ulkomaisen työvoiman työlupakäytäntöjä ja edellytyksiä täsmentämällä. Myös alipalkkauksen kriminalisaatio ja hallinnolliset sanktiot ovat valmistelussa.\nSAK jatkaa SAK:n hallituksen linjausten mukaan toimenpiteitä työlainsäädännön työsopimussuhteen käsitteen täsmentämiseksi työ- ja elinkeinoministeriön asettamassa lainvalmistelutyöryhmässä. Samassa työryhmässä on valmistelussa myös alipalkkaukseen puuttuminen sanktioineen, joka koskee laajemmin alipalkkaukseen liittyviä ongelmia mukaan lukien ulkomaisen työvoiman hyväksikäyttö. Lisäksi tehdään muuta poliittista ja viestinnällistä vaikuttamistyötä.\n5 Nuorten työmarkkina-aseman vahvistaminen julkisia hankintoja hyödyntäen\nJulkisiin hankintoihin käytetään Suomessa vuosittain rahaa noin 35 miljardia euroa. Hankintoihin liittyvillä ratkaisuilla on suuri merkitys yhteiskunnan sosiaaliselle kestävyydelle. Ne vaikuttavat palveluiden laatuun ja työntekijöiden oikeuksiin. Niin ikään hankinnoilla on suuria ympäristövaikutuksia.\nVM:n finanssineuvos Tarja Sinivuori-Boldt ja Kuntaliiton johtava lakimies Katariina Huikko toteavat (Helsingin Sanomien Vieraskynä- palsta 7.9.2020: ”Julkisia hankintoja tehdään pian aiempaa johdonmukaisemmin”) muun muassa:\n”Julkisilla hankinnoilla voidaan saada paljon aikaan, kun niitä osataan käyttää kestävän yhteiskunnallisen kehityksen hyväksi. Tästä on paljon hyviä esimerkkejä. Kunnat ja valtion virastot ovat hankintasopimusten avulla parantaneet rakentamisen energiatehokkuutta, kehittäneet uusia digitaalisia ja robotiikkaan perustuvia toimintamalleja, työllistäneet työmarkkinoilla heikossa asemassa olevia ihmisiä ja edistäneet vastuullisuutta toimistokalusteiden tuotantoketjuissa...”\nJa edelleen: ”Kun koulun tai päiväkodon rakentamista tai ikäihmisten asumispalvelujen järjestämistä pohditaan vaikkapa päästöjen vähentämisen tai sosiaalisen kestävyyden kannalta, julkisten hankintojen vaikuttavuus paranee – kunhan hankintaa suunniteltaessa kaikki vaikutuksiin liittyvät näkökulmat otetaan huomioon.”\nEsimerkiksi rakennuspalveluiden hankinnassa urakoitsijat ovat lähtökohtaisesti keskenään samassa asemassa. Niille tulee tarjouspyynnöissä määritellä velvoite työllistää ihmisiä, joiden työmarkkina-asemaa tulee vahvistaa. Onkin paikallaan kiinnittää huomio sekä työuransa alussa oleviin, että ikääntyviin ihmisiin.\nAmmattiyhdistysliikkeen asia on edistää julkisten varojen käyttöä niin, että hankintojen sosiaalista kestävyyttä lisätään. Esitämme, että SAK osallistuu edelleen aktiivisesti julkisten hankintojen strategian toteutusta koskevaan vaikutustyöhön. Yhtenä painopisteenä tulee olla se, että nuorille varmistetaan sopimusehdoin työpaikkoja julkisin varoin toteutetuissa hankinnoissa.\nRakennusliitto kiinnittää aloitteessaan huomiota nuorten työmarkkina-asemaan sekä julkisten hankintojen kohdentamiseen nuorten työllisyyden edistämiseksi.\nNuorten työllistyminen on nykyisessä taloustilanteessa vaikeaa. Nuorten työllisyys oli kääntynyt laskuun jo ennen koronakriisin puhkeamista, mutta kriisin seurauksena nuorisotyöttömyys on noussut jyrkästi. Joillakin paikkakunnilla nousua on ollut peräti 80 % verrattuna edelliseen kriisiä edeltäneeseen kauteen. Tilastokeskuksen mukaan elokuussa 2020 koko maassa oli 15–24-vuotiaita työttömiä 51 000, mikä on lähes 13 prosenttia enemmän kuin vuotta aiemmin. 25–34-vuotiaiden työttömien määrä taas oli 46 000, mikä on noin 17,5 prosenttia edellisvuotta enemmän.\nSiirtyminen työelämään on nuorille aiempaa hankalampaa. Kriisi on vaikeuttanut etenkin nuorten aikuisten työmarkkina-asemaa. Työttömyydellä ja erityisesti työttömyyden pitkittymisellä tiedetään olevan nuoriin monia negatiivisia vaikutuksia muun muassa elämänhallintaan, terveyteen sekä työelämään ja yhteiskuntaan kiinnittymiseen liittyen.\nJulkisiin hankintoihin käytetään Suomessa vuosittain noin 35 miljardia euroa. Lainsäädäntö sallii julkisten hankintojen osalta liikkumatilaa niissä tapauksissa, joissa kilpailutuksen kohteeseen katsotaan liittyvän sosiaalisia näkökohtia ja edistävän sosiaalisen kestävyyden lisäämistä. Tätä tukee myös EU-säännöstö. Julkisten hankintojen direktiivi vuodelta 2014 sallii sosiaalisen kestävyyden (social integration) nimissä hankintoihin erityisehtoja sekä nuorten että ikääntyneiden osalta. Ei siis ole estettä sille, että yhteisillä varoilla hankintoja tehtäessä voidaan nykyistä kattavammin huomioida myös sosiaalisen kestävyyden näkökulmia kuten nuorisotyöttömyyden vähentäminen, ikääntyvien työmarkkina-aseman varmistaminen tai hankintojen ympäristövaikutukset.\nJulkisilla hankinnoilla on suuri merkitys yhteiskunnan sosiaalisen kestävyyden edistämiselle. Maan hallitus on jo aiemmin asettanut tavoitteeksi luoda puitteet vaikeasti työllistyvien aseman edistämiseksi julkisissa hankinnoissa. Tärkeää olisikin, että julkisia hankintoja tekeviä tahoja velvoitettaisiin nykyistä täsmällisemmin ja sitovammin määrittelemään se, miten ne ottavat sosiaaliset näkökulmat huomioon toiminnassaan.\nSAK vaikuttaa jatkossakin siihen, että julkisia hankintoja tekevät tahot edistäisivät toiminnassaan yhteiskunnallisten tavoitteiden saavuttamista. Nuorisotyöttömyyden vähentäminen, ikääntyvien työmarkkina-aseman varmistaminen ja hankintojen ympäristövaikutukset pitää kytkeä tiiviisti julkisin varoin tehtäviin hankintoihin. SAK on mukana työ- ja elinkeinoministeriön ja Suomen Kuntaliiton yhteisessä ”Hankinnoilla työllistymisen vauhditus -ohjelmassa”, joka tähtää siihen, että julkisilla hankinnoilla tuettaisiin entistä paremmin työllistymistä.\nSAK:n mielestä julkisen hankintastrategian toteuttaminen ei yksin riitä varmistamaan hankintojen sosiaalisten tavoitteiden toteutumista. Myös hankintalaki on uudistettava tavalla, jotta hankintayksiköitä velvoitettaisiin valvomaan nykykäytäntöjä paremmin mm. työlainsäädännön ja työehtojen toteutumista hankkeissa.\n6 Työelämätietoa omalla kielellä\nUlkomaalaiset työntekijät joutuvat valitettavan usein hyväksikäytetyiksi Suomen työelämässä, jossa lähtökohtana kuitenkin on tasavertainen kohtelu. Vaikka kysymys ei olekaan pelkästään työntekijöiden puutteellisista tiedoista, voidaan asiaan vaikuttaa antamalla työntekijöille ajantasaista tietoa heidän oikeuksistaan ja velvoitteistaan.\nEsitämme yhteiseksi SAK-laiseksi vaikutushankkeeksi tämän tilanteen korjaamista. Hankkeen perussisältö on seuraava: Työnantajien on huolehdittava siitä, että niiden työntekijöille jaetaan työntekijän äidinkielelle käännetty selostus työlainsäädännön ja työehtosopimuksen keskeisestä sisällöstä. Tilaajayrityksen tulee varmistaa, että sen alihankkijoiden ja sen käyttämien vuokrafirmojen työntekijät saavat käyttöönsä tämän äidinkielisen materiaalin.\nRakennusliitto ry:n toteaa aloitteessaan, että ulkomaalaiset työntekijät joutuvat valitettavan usein hyväksikäytetyiksi Suomen työelämässä. Lähtökohtana tulisi olla työntekijöiden tasavertainen kohtelu. Vaikka tämän takana ei olekaan pelkästään työntekijöiden puutteelliset tiedot, voidaan asiaan vaikuttaa antamalla työntekijöille ajantasaista tietoa heidän oikeuksistaan ja velvoitteistaan.\nRakennusliitto esittää perustettavaksi SAK-laisen vaikutushankkeen, jonka tarkoituksena on saada työnantajat huolehtimaan, että yrityksen työntekijöille jaetaan työntekijän äidinkielelle käännetty selostus työlainsäädännön ja työehtosopimuksen keskeisestä sisällöstä. Tilaajayrityksen tulisi lisäksi varmistaa, että sen alihankkijoiden ja sen käyttämien vuokrafirmojen työntekijät saavat käyttöönsä tämän äidinkielisen materiaalin.\nTyönantajien työsuhteeseen liittyvän tiedon tarjoamista säädellään monin eri tavoin. Työsopimuslain mukaan työnantajan on pidettävä kyseinen laki ja yleissitova työehtosopimus työntekijöidensä vapaasti saatavilla työpaikalla. Työehtosopimuslain mukaan työehtosopimukseen sidottujen työnantajien on pantava työehtosopimus nähtäville sen alaisille työpaikoille. Kielilainsäädännön mukaan työlainsäädäntö yleissitovine työehtosopimuksineen tulee olla käännetty sekä suomeksi että ruotsiksi. Lisäksi esim. työturvallisuusmääräysten osalta työnantajalla on jopa velvollisuus huolehtia, että työntekijä, vieraskielinenkin, on ymmärtänyt turvallisuusohjeet. Ulkomaalaislain mukaan työnantajan on liitettävä työntekijän oleskelulupahakemukseen työsopimuslaissa tarkoitettu selvitys työnteon keskeisistä ehdoista. Oleskelulupahakemukseen liittyvät velvoitteet eivät kuitenkaan edellytä informaation antamista työntekijän omalla äidinkielellä.\nTyöministeriön sekä muiden ministeriöiden ja aluehallintavirastojen sivuilla on lisäksi käännetty keskeisiä työelämän säännöksiä ja ohjeistuksia myös muiden suurempien kielialueiden kielille sekä Suomessa runsaasti työskentelevien maiden työntekijöiden kielille. Myös ammattiliitot ovat sisällyttäneet kotisivuilleen vieraskielistä tietoaineistoa sekä jakavat työpaikoilla suoraan kohdennettua eri maiden työntekijöiden äidinkielelle käännettyä työelämäaineistoa. Tämä on osa normaalia edunvalvontaa ja suositeltavaa jatkossakin.\nSuomalainen työ- ja työehtosopimuslainsäädäntö saattaa olla aivan tuntematonta jopa perustoimintaperiaatteiltaan monelle ulkomaalaiselle työntekijälle. Viranomaisvalvonta on myös riittämätöntä edellä mainittujen velvoitteiden osalta käytännössä.\nKaikki ulkomaalaiset työntekijät eivät saa omalla äidinkielellään ymmärrettävää tietoaineistoa työsuhteensa oikeuksista ja velvoitteista viranomaislähteistä. Ulkomaalaisten työntekijöiden yhdenvertaisen aseman ja työelämätietämyksen lisäämiseksi heidän käytettävissään olisi hyvä olla äidinkielinen selostus työlainsäädännön ja työehtosopimusten keskeisestä sisällöstä. Luontevin taho tämän selostuksen toimittajaksi on ulkomaalaisen työntekijän töihin palkkaava työnantaja. Palkatessaan ulkomaalaisen työntekijän ottaa työnantaja samalla informointivastuun työntekijän ymmärtämyksestä suomalaisten työsäädösten ja työehtomääräysten osalta. Työnvoiman käytön pilkkominen lukuisiin alihankintaketjuihin sekä runsas vuokratyövoiman käyttäminen vaikeuttavat edelleen tätä tiedonvälitystä.\nSAK vaikuttaa, että viranomaistahot sekä muut ulkomaalaisten työvoiman neuvontaa suorittavat tahot tuottavat erikielistä infomateriaalia työelämän keskeisistä oikeuksista ja velvollisuuksista jatkossakin. Lisäksi SAK, maahanmuuttajien työsuhdeneuvonta sekä liitot jakavat tietoa ulkomaalaisten oikeuksista heidän omalla äidinkielellään resurssiensa puitteissa.\nSAK yhdessä liittojen kanssa neuvottelee mm. Elinkeinoelämän keskusliiton kanssa siitä, että työnantajat tarjoaisivat vieraskielisille työntekijöille informaatiota työsuhteen keskeisistä ehdoista heidän äidinkielellään. SAK vaikuttaa työ- ja elinkeinoministeriön työryhmissä ja kuulemisissa niin, että ulkomaalaisten työntekijöiden lähtömaiden edustustoissa jaettaisiin oleskelulupien myöntämisen yhteydessä tietoa Suomen työelämän pelisäännöistä työntekijän äidinkielellä.\nSAK vaikuttaa myös siihen, että ulkomaalaislakia muutetaan siten, että oleskelulupasäännöksiin lisätään työnantajille velvoitteet esittää selvitys työsuhteen keskeisistä ehdoista työntekijän omalla äidinkielellä.\n7 Lisätyön tarjoaminen osa-aikaisille työntekijöille\nVoimassa olevan työsopimuslain mukaan työantajan on velvollisuus tarjota työtä osa-aikaisille työntekijöille, jos työnantaja tarvitsee lisää työvoimaa osa-aikatyöntekijöille sopiviin tehtäviin.\nTyötä ei tarvitse kuitenkaan lain mukaan tarjota osaa-aikaisille, jos työnantaja käyttää työhön vuokratyövoimaa.\nTilanne on kohtuuton osa-aikaisen työntekijän kannalta ja tämä antaa mahdollisuuden työn teettämiseen halvemmilla työehdoilla.\nPosti- ja logistiikka-alan Unioni PAU esittää, että SAK ryhtyy toimiin yhteiskuntavaikuttamisessaan, että työlainsäädäntöä muutetaan siten, että se estää työn tarjoamisvelvoitteen osa-aikaisille työntekijöille kiertämisen ja työn teettämisen halvemmilla työehdoilla vuokratyötä hyväksikäyttäen.\nKatso seuraava esitys.\n8 Takaisinottovelvollisuuden kierto ja työehtoshoppailu vuokratyön avulla estettävä\nNykyisen työlainsäädännön mukaan, kun työntekijä on irtisanottu taloudellisista ja tuotannollisista syistä ja työnantaja tarvitsee työvoimaa neljän kuukauden kuluessa työsuhteen päättymisestä samoihin tai samankaltaisin tehtäviin, edellä mainitulle irtisanotulle työntekijälle on tarjottava tätä työtä.\nTyöntekijän työsuhteen kestettyä vähintään 12 vuotta on vastaava takaisinottovelvoitteen pituus kuusi kuukautta työsuhteen päättämisestä.\nKuvailtu takaisinottovelvollisuus ei kuitenkaan koske sitä, jos työnantaja ottaa vuokratyövoimaa samoihin tehtäviin, kuin irtisanottu on tehnyt.\nVuokratyö antaa tässä tapauksessa työantajalle mahdollisuuden kiertää takaisinottovelvoitetta sekä joissakin tapauksissa siirtää työtä halvemman työehtosopimuksen piiriin. Tällainen kikkailu ja työehtoshoppailu on estettävä.\nPosti- ja logistiikka-alan Unioni PAU esittää, että SAK ryhtyy toimiin yhteiskuntavaikuttamisessaan, että työlainsäädäntöä muutetaan siten, että se estää takaisinottovelvoitteen kiertämisen ja työn halpuuttamisen vuokratyötä hyväksikäyttäen.\nSAK:n hallituksen lausunto 2.11.2020: Esitykset 7 ja 8\nPosti- ja logistiikka-alan Unioni PAU ry toteaa aloitteissaan, että osa-aikaisten työntekijöiden tilanne on tällä hetkellä kohtuuton, koska lisätyötä ei tarjota osa-aikaisille työntekijöille vaan kyseinen työ teetetään halvemmilla työehdoilla vuokratyöntekijöillä. Työsopimuslain mukaan työnantajan tulisi kuitenkin tarjota työtä osa-aikaisille työntekijöille, jos työnantaja tarvitsee lisää työvoimaa osa-aikaisille sopiviin työtehtäviin.\nLisäksi Posti- ja logistiikka-alan Unioni PAU ry:n toteaa, että vuokratyö antaa työnantajalle mahdollisuuden kiertää takaisinottovelvoitetta sekä joissakin tapauksissa siirtää työtä halvemman työehtosopimuksen piiriin. Työsopimuslain mukaan, kun työntekijä on irtisanottu taloudellisista ja tuotannollisista syistä ja työnantaja tarvitsee työvoimaan neljän kuukauden kuluessa työsuhteen päättymisestä samoihin tai samankaltaisiin tehtäviin on edellä mainitulle työntekijälle tarjottava tätä työtä. Työsuhteen kestettyä 12 vuotta on takaisinottoaika kuusi kuukautta työsuhteen päättämisestä. PAU toteaa, että takaisinottovelvollisuus ei kuitenkaan koske tilannetta, jossa työnantaja ottaa vuokratyövoimaan samoihin tehtäviin. Tämä on työehtoshoppailua ja se on estettävä.\nTyösopimuslain takaisinottovelvollisuutta koskevia säännöksiä muutettiin edellisen hallituksen aikana lyhentäen takaisinottoaikaa yhdeksästä kuukaudesta neljään kuukauteen. Nykyisen hallituksen hallitusohjelmassa ei ole mainintaa takaisinottovelvollisuuden parantamisesta tai lisätyön tarjoamista koskevien säännösten uudistamisesta. Hallitusohjelma sisältää lähinnä yleisiä kirjauksia heikomman osapuolen eli työntekijän suojelemisesta ja tämän työllistymisen helpottamisesta. Osa-aikatyön osalta hallitusohjelmassa on kirjaus erityisesti pienten lasten vanhempien ja ikääntyvistä vanhemmista huolehtivien osa-aikatyön mahdollisuuksien edistämisestä sekä nollatuntisopimuslaisten aseman vahvistamisesta työajan vakiintumisen osalta. PAU:n esittämän asian sijaan hallitusohjelmassa on näin useita muita työoikeuden uudistamistavoitteita, jotka nekin ovat usealta osin myöhässä.\nTakaisinottoajan lyhentäminen on saattanut lisätä vuokratyövoiman käyttöä ja tosiallisesti kiertää velvoitetta palkata työntekijä takaisin entisiin tehtäviinsä. Takaisinottoajan lyhennyttyä yli puolella 9 kuukaudesta 4 kuukauteen on entisestä laittomasta toiminnasta tullut osin laillista. Toisaalta, jos työehtosopimuksessa on sovittu pidemmästä lain tasoa pidemmästä takaisinottoajasta, pätee työntekijän kannalta parempi suoja tältä osin. Vuokratyövoimaa käytetään kuitenkin tämänkin velvoitteen kiertämiseksi käytännössä. Koronatilanteesta johtuen lainsäädännössä on määräaikainen poikkeus takaisinottoajan osalta vanhan lain mukaisesti (9 kuukautta).\nLisätyön tarjoamisen osalta on julkisuudessa käyty keskustelua, tulisiko lainsäädäntöä täsmentää etusijajärjestyksen osalta huomioon työntekijän työsuhteen pituus tai muita seikkoja. Lainsäädäntövalmistelu ei ole tältä osin edennyt. Eräissä alakohtaisissa työehtosopimuksissa on myös tarkentavia käytäntöjä lisätyön tarjoamisen osalta.\nSAK vaikuttaa yhdessä liittojen kanssa, että lisätyön tarjoamisvelvoitetta tarkennettaisiin lainsäädännössä. Edelleen SAK vaikuttaa, että vuokratyön käyttäminen entisestään jo heikennetyn takaisinottovelvollisuuden rikkomiseksi ei olisi mahdollista. Käytännössä näiden asioiden edistäminen tarkoittaisi lainsäädäntövalmistelun aloittamista. Myös alakohtaisissa työehtosopimuksissa voidaan edelleen pyrkiä saamaan tarkempia määräyksiä vuokratyön käytön osalta.


Kansanedustajien avustajien vierailu Sitrassa Klo 15.30 Tervetulosanat, Juha Kostiainen Klo 16.00 Sitran strategia...\t1 vuosi sitten kirjoittajalta Kalle Nieminen Tapahtumat\nUusi demokratia: ? -tapahtuma keskiviikkona 14.3.2012 Verkko-osallistuminen 13.30 alkaen: http://screen.io/uusidemokratia Demokratiaan osallistuminen on Suomessa kansainvälisillä mittareilla vaatimatonta. Luottamus instituutioihin rapautuu. Miten demokratia voisi toimia paremmin? Mitä pitäisi tehdä nyt, jotta meillä olisi toimiva kansalaisyhteiskunta ja demokratia myös tulevaisuudessa? Demokratia on muutakin kuin presidentinvaali-intoa,...\t1 vuosi sitten kirjoittajalta Hanna Häppölä Tapahtumat\nIdeat ja hankkeet demokratian kehittämiseksi Sitran Elinvoima-foorumi kokoaa yhteen ihmisten yhteiskunnallisesta osallistumisesta, päätöksenteosta sekä hyvinvoinnin luomisesta kiinnostuneita suomalaisia. Foorumin aiheena on Uusi demokratia. Sitä varten halusimme selvittää, mitä jo tehdään ja millaisia ideoita ihmisillä tästä aiheesta jo on. Pyysimme lähettämään meille ideoita ja/tai käynnissä olevia hankkeita, jotta...\t1 vuosi sitten Tapahtumat\nMedia-aamiainen: Kadonnutta kansanvaltaa etsimässä - maakunta 2020 Tilaisuudessa julkistetaan maakuntajohtajien keskustelualoite hallinnon uudistamiseksi.\t1 vuosi sitten Aiheita


Motherfuckin' fashion: Pikaisesti\nSanna October 30, 2010 at 7:55 AM\nOho mitkä rajat jäi! Kiinnostaa kyllä postaus aiheesta! 8)\nLyhyt tukka sopii sulle yhtähyvin ku pitkäkin.\nvalvoitko koko yön siis :D heh, ite ainaki oon ja nyt aattelin mennä nukkumaan. paljon toi suihkurusketus makso muuten? kivalta näyttää!\nIngge October 30, 2010 at 9:26 AM\ntsiiiisus mitkä lihakset! mutta teeppä ihmeessä postaus aiheesta, kun mua on jo kauan kiinnostanu suihkurusketus mut en oo viä uskaltanu ite menee :)\nKivaa talvenodotusta sulle! :)\nkiltsu October 30, 2010 at 9:39 AM\nsulle sopii lyhyt tukka ihan sika hyvin:) ja tee siittä suihkurusketuksesta postaus, olis mielenkiintoinen:)\nPidä toi lyhyt tukka. Ihana!\nnäin sut siellä punanaamiossa yks päivä ! toi lyhyt tukka oli sairaan hyvännäköne :)\nCava October 30, 2010 at 10:33 AM\nHahahah voi että repesin noille paperistringirajoille :D Mun täytyy alkaa kai käymään solkussa taas, oon kalpee ku lakana!\nJooo olis tosi kiva jos tekisit postauksen suihkurusketuksesta :) Oon aatellu et pitäs kokeilla sitä mut sit aina alan miettii et jos siit kauheesti jääki vaik jotai tahroi vaatteisiin :/ perusteellinen postaus olis siis ihan mahtava!\nPS. Rakastan tota sun hyllykköä :D\nEn ymmärrä miks et pidä tota lyhyttä tukkaa se sopii sulle niin hyvin :) Miks laittaa niitä kalliita rättejä tukkaan? Ainaki hyvät jäljet jäi :D\nlyhyt tukka sopii sulle tosi hyvin, oot söpö ! <3\nAnnie October 30, 2010 at 11:32 AM\nTee ihmeessä postaus aiheesta! Oon meinaan itekin vaikka kuinka ja kauan tässä jo harkinnut sellaisen ottoa kun ei nuo itseruskettavat oikein toimi meikäläisellä eikä näin herkällä iholla kärsi mennä aurinkoon taikka solariumiin (enkä niissä kyllä rusketukaan kuin palan vaan...) Oon lähinnä miettinyt että paljonko maksaa ja miten se tehdään..? Siis suihkuttaako joku suhun sen aineen vai meetkö koppiin niinku Frendeissä..? :D\nROSA October 30, 2010 at 11:34 AM\nMun on pitkään pitänyt mennä suihkurusketukseen, mutta en sitten ole ssanutkaan aikaseksi. Joten kyllä kelpaisi postaus siitä!!! Esim. kuinka kauan tuo rusketus kestää/kuinka usein se täytyy uusia, ollaanko yläosattomissa vai jotkun bikinit päällä. Noista paperisista kertakäyttä stringeistä olenkin sitten kuullu :D\nooh oot niin upee!\nTee postaus tosta sun suihkurusketuksesta! :) Mua ainakin kiinnostais kun solarium ei oikein innosta (syöpäriskin takia)...ja olisi kiva olla ei niin kalpea talvellakaan. :) suihkurusketuksestakin sanotaan yhtä sun toista niin ei tiedä mitä uskoa :D\nEn saata uskoa, ettet treenaa! Mistä tommoiset lihakset sitten tulee? Mulle myös! :(\nAnonymous October 30, 2010 at 1:22 PM\nKiinnostais kyllä kovasti suihkurusketus postaus !! (=\nElisabeth ja Heidi October 30, 2010 at 1:39 PM\nei hitto miten kivat noi hiukset! kolmannessa kuvassa varsinki :) oot ihana pikkune\nootko ottanu napakorun pois?\nEnää et voi väittää todellakaan että et treenaa!! Mieluummin postaus siitä miten saa tuollaisen vatsan!! :) upeat lihakset\naivan ihanat bikinit! tuli kesää ikävä.. xox\nÄlä kuseta, et voi saaha tollasta masua tekämättä mitään! :(((((\noot niin kaunis ja sulle sopii lyhytki tukka:) ja kivat rajat :D onneks nyt ei kauheena oo noita bikinikelejä, nii ei näy :-DD\nAnna October 30, 2010 at 5:06 PM\nMulle noi vatsalihakset kiitos <3\net treenaa mut silti sulla on tollaset lihakset? mä jumppaan niska limas et mun kroppa pysyy kunnossa :D\nSiiri October 30, 2010 at 6:19 PM\nKIINNOSTAA :) varsinkin tulos kasvojen alueella, ja millanen iho tulee kun tulos alkaa lähteen pois... pelkään, että rusketus ''kuoriutuu''\nAnonymous October 30, 2010 at 6:50 PM\nLyhyet hiukset sopii sulle ihan helvetin hyvin, pidä niitä (edes hetki)!\nIrina October 30, 2010 at 7:07 PM\nheei pidä tota lyhyttä tukkaa ees vähän aikaa! sopii sulle niin hyvin:)\nLyhyt tukka sopii sulle paremmin! hei miten muuten treenaat? :O\noot nii kaunis !!! :)\nHei sulla on niin nätti kroppa :) huomaa että oot luonnostaan jo geeneiltäs sellanen petite ja siro, mutta syötkö muuten paljon herkkuja? vai yritätkö säännöstellä ettet pääsis lihomaan? :D vai siis pysytkö oikeesti noin upeessa kuosissa sen enempää tekemättä?\nAnonymous October 30, 2010 at 9:17 PM\nSun blogista on tullu pelkästään sun oman pyllyn, tissivaon ja vatsan esittely-blogi, kun niistä näyttää ihailua satelevan. En tosiaankaan yritä väittää, että olisin eri mieltä ihalijoiden kans, mut tää sun vimma esitellä paljasta kroppaas joka postauksessa alkaa oleen jo vähän...öö... kehujen kerjäämistä?\ntosta kuvasta muuten huomaa et jännität vatsalihaksia ihan pää punasena, koska noi ylimmät vatsalihakset on tolleen "kurtussa". ehheheh...\nAnonymous October 30, 2010 at 9:35 PM\nLauran imagoon kuuluu, että se väittää, ettei treenaa.\nMarisa October 30, 2010 at 10:58 PM\nhttp://www.youtube.com/watch?v=nSRXBW1ER7c en tiennykkää että esiinnyt tuossa musiikkivideolla!\nAnonymous October 30, 2010 at 11:37 PM\nPitäisi varmaan tehdä rikosilmoitus, kun Keltaisen Ruusun tiskin alta myydään poppersia..\nootko ottanu napakorun pois;o? kasvoko ulos? vai vaan ton rusketuksen takia?\nLaura October 31, 2010 at 6:26 AM\n"tosta kuvasta muuten huomaa et jännität vatsalihaksia ihan pää punasena, koska noi ylimmät vatsalihakset on tolleen "kurtussa". ehheheh..."\nHAHahahaha sorgeliini nytte vaa, mutten todellakaan kuvittele, että mulla olisi mitään vatsalihaksia, nahkaa lähinnä vaan. Enkä todellakaan edes jännitä vatsaani koko kuvassa :DD Parasta tässä on se, että mun vatsa on mielestäni ruma.\nSulle yksi ehdotus viel: hanki elämä:)\nLaura October 31, 2010 at 6:27 AM\nPitäisi varmaan tehdä rikosilmoitus, kun Keltaisen Ruusun tiskin alta myydään poppersia.."\nSe on laillista tavaraa, ootkos sinä se 15vee tyttö, joka popperssia tuli pyyteleen? Meidän myymälä on kielletty alle 18-vuotialta. Teretuloo sitten kolmen vuoden päästä, jos edelleen haluut liotteita imppailla:DDD\nLaura October 31, 2010 at 6:28 AM\nootko ottanu napakorun pois;o? kasvoko ulos? vai vaan ton rusketuksen takia?"\nEn vaan jaksa pitää:)\nLaura October 31, 2010 at 6:29 AM\nEnää et voi väittää todellakaan että et treenaa!! Mieluummin postaus siitä miten saa tuollaisen vatsan!! :) upeat lihakset"\nIhan tosi, pitäskö tähän mun kaverit/vanhemmat/poikaystävät tulla teille kertoo, että tää perse nousee ylös ja harvoin. Mä en käy salilla, mä harrasta mitään liikuntaa. En mitään.\nEn ymmärrä, miksi en voisi myöntää niinkin hyvää juttua kuin urheilua, eihän siinä olisi mitään hävettävää.\nMä en vaan urheile.\nLaura October 31, 2010 at 6:30 AM\nLauran imagoon kuuluu, että se väittää, ettei treenaa."\nMua kyllä vähän ihmetyttää nämä treenijeesustelut täällä. Mitenniin lihakset eivät voi näkyä, ellei treenaa? Jos on hoikka ja rasvakudosta on vähän, ne näkyvät väkisinkin. Ihmisellä on lihaksia olemassa treenaamattakin (tietysti treenaamalla ne lihiket on näkyvämmät ja suuremmat koska lihassolujen koko kasvaa, mutta lisää niitä ei esim. tule yhtään lisää, vaan kaikki se lihas on olemassa ihan treenaamattakin), mutta eihän ne näy jos ihonalainen rasvakudos on liian paksu. Ja sitä saa ohennettua ilman treeniäkin. -Sen luulisi olevan jo ihan itsestäänselvyys, että laihtua voi myös ilman liikuntaa ja ruokavalio on liikuntaa tärkeämpi tekijä painonhallinnassa.\nJa miksi porukka kyselee jotain treenivinkkejä? Voiko muka nykypäivänä olla niin pullossa kasvanut, ettei ole MITÄÄN hajua siitä, miten saa hoikan masun ja lihaksetkin näkyviin?\nEi nyt pahalla kellekkään, ihmetyttää vaan vähän tämä ainainen itsestäänselvyyksien kysely ja taivastelu/kieltäminen. :D Amen.\nSyö pari pottua päivässä enennän kun näytät niin hirveelle tuossa vartalo kuvassa. Hyi helvetti. Luuranko.\nAnonymous November 1, 2010 at 1:25 AM\nhahaha.just timmi kroppa.naurattaa nä jutut täällä.ihan ku jengi ei tietäis et ihmisellä on lihakset,vaikkei treenais koskaan mitään,ne on liikkumisen ja olemisen elinehto.ellei oo rasvakudosta ts. on hiton laiha ni tietty ne lihakset näkyy.hhaha idiootit.\nJust sellaset mitä oon jo parisen vuotta etsiskelly; mistä olet ne ostanu?


Kirjaston kaukopalvelulla aineistoa muualta Suomesta – Vasu 3/2021\nYksittäisen kirjaston on mahdotonta hankkia kokoelmaansa esimerkiksi hankintamäärärahoituksensa tai tilojensa vuoksi kaikkea sitä kirjallisuutta, jota julkaistaan. Asiakkaalle hyödyllinen aineisto saattaa hyvinkin löytyä jostain toisen kaupungin tai kunnan kirjastosta, niinpä Suomen kunnalliset, yliopisto- ja ammattikorkeakoulukirjastot ovat sopineet tietovarantojensa yhteiskäytöstä kirjastojen ja tietopalvelujen välisellä kaukopalvelulla. Karelia-ammattikorkeakoulun kirjasto on osa Suomen kaukopalveluverkostoa.\nKaukopalvelutoiminnassa asiakassuhteessa toimivat kirjastot tai esimerkiksi yritysten tietopalvelut. Yksittäisille henkilöille ei kaukolainoja lähetetä, kaukolainan halutessaan asiakas kääntyy kirjaston puoleen. Ammattikorkeakoulukirjastojen keskinäisen sopimuksen perusteella Karelia-ammattikorkeakoulun kirjasto voi tilata kaukolainoja maksutta muiden ammattikorkeakoulujen kirjastojen, Eduskunnan kirjaston ja Tilastokirjaston valikoimasta. Tässä yhteydessä ammattikorkeakoulukirjastoksi käsitetään myös yliopisto- ja ammattikorkeakoulun yhteiskirjastot, kuten Tritonia. Tämä etu koskee Karelia-ammattikorkeakoulun opiskelijoita ja henkilökuntaa, muille asiakkaillemme kaikki kaukolainaus on maksullista. Ilmainen on myös kaukopalveluun erikoistunut ja Suomen suurin kaukolainojen lähettäjä, Kuopiossa sijaitseva Varastokirjasto. Kun muut kirjastot pyrkivät pitämään kokoelmansa ajantasaisena, Varastokirjastosta löytyy menneidenkin vuosikymmenien kirjoja ja aikakauslehtiä.\nYliopistokirjastoista ja kunnallisista kirjastoista pyydettävät kaukolainat ovat maksullisia myös opiskelijoillemme sekä henkilökunnalle, hintahaarukka vaihtelee 10-20 euron välillä.\nPääsääntöisesti saamme lainaksi muilta kirjastoilta yleiskokoelmaan kuuluvia kirjoja sekä lehtiartikkeleita skannattuina PDF-tiedostoina, jotka tulostetaan asiakkaalle. Yleensä kirjastot eivät kaukolainaa kurssikirjoja, käsikirjoja, DVD:tä, videoita tai aikakauslehtiä. Rajoituksena Joensuussa on myös, että jos kirja löytyy jostain toisesta alueen kirjastosta, kuten Karelia-ammattikorkeakoulun kirjaston ollessa kyseessä Itä-Suomen yliopiston kirjaston tai Vaara-kirjastojen kokoelmasta, sitä ei pyydetä kaukolainaksi. Karelia-ammattikorkeakoulun kirjasto ei myöskään tilaa aineistoa ulkomaisista kirjastoista, tämän palvelun tarjoaa Itä-Suomen yliopiston kirjasto ja Vaara-kirjastot.\nKaukolainapyyntöjen määrässä per asiakas ei ole rajoituksia. Laina-ajat ovat samat kuin ”omille” asiakkaille. Lainojen uusinta onnistuu, jos kirjaan ei ole esimerkiksi varausta, eri kirjastoilla on tosin erilaisia enimmäisuusintakäytäntöjä. Kaukolainan toimitus kestää viikon verran, nopein on Varastokirjasto, josta pyydetty kaukolaina saattaa tulla parissa päivässä. Artikkelipyynnöt sen sijaan lentävät ilmojen halki usein samana tai seuraavana päivänä.\nKarelia-ammattikorkeakoulun kautta kaukolainapyynnön voi lähettää asiakaspalvelu.kirjasto(at)karelia.fi -sähköpostiosoitteeseen, viestissä tulee ilmetä mahdollisimman tarkkaan lainaan pyydettävä aineisto, pelkkä kirjan tai artikkelin nimi ja tekijä ei riitä, sillä silloin tulkinnan varaa on liikaa tai aineiston löytäminen ei ehkä onnistu. Kirjasto sitten etsii tietokannasta kirjaston, jossa aineisto on saatavana. Saapuneen aineiston asiakas noutaa Karelia-ammattikorkeakoulun kirjaston asiakaspalvelusta, kuten myös palauttaa.\nVuosi 2020 oli poikkeuksellinen Karelia-ammattikorkeakoulun kirjaston kaukopalvelussakin siten, että ovien ollessa säpissä maaliskuun puolesta välistä elokuun puoleen väliin oli kaksi kaukopalvelutehtävää. Muuten vuoden aikana lähetimme 21 kirjaa ja skannasimme 17 artikkelia, ja asiakkaamme tilasivat kauttamme muista kirjastoista 22 kirjaa 6 artikkelia. Asiakasrekisterissämme on tällä hetkellä 138 kirjastoa. Kaukolainamme kuuluvat tietokirjallisuuteen, mutta kerran tilasimme asiakkaallemme kesälukemistoksi Tex Willereitä.\nKirjoittaja: Ari Koskela, tietoasiantuntija, Karelia-ammattikorkeakoulu\nSeuraava artikkeli Parityöskentelystä tiimityöskentelyyn\nEdellinen artikkeli Tekoälyllä kohti tulevaisuutta korkeakoulutuksessakin


Jori Lehterä avoimena: kadotti tärkeän asian Pohjois-Amerikassa – ”Semmoista tervanjuontia” - MTVuutiset.fi\nVideolla Tulosruudun Leijonat-juttua, jossa puhutaan muun muassa Jori Lehtestä.\nJulkaistu 05.02.2020 05:30\n– Jääkiekko on pitkästä aikaa kivaa, Lehterä sanoo, puhuessaan menneestä syksystä ja alkutalvesta.\nSeurajoukkuetasolla Lehterä on Pietarin SKA:n ykkössentteri. SKA on monella mittarilla katsottuna Euroopan suurin jääkiekkoseura. Sen taustalta löytyy nippu miljardöörejä ja sen riveissä on pyörinyt Ilja Kovaltshukin ja Pavel Datsjukin kaltaisia NHL-tähtiä.\nLehterä hyppäsi Venäjälle Pohjois-Amerikasta, jossa hän oli jäänyt jumiin. Hän viittaa aikaan Philadelphia Flyersissa, jonne hänet kaupattiin kesäkuussa 2017.\n– Ne kaksi vuotta siellä olivat vähän semmoista tervanjuontia, Lehterä myöntää MTV Urheilulle.\n– En oikein saanut kunnon näytönpaikkaa. Sitten toki, en pystynyt itsekkään antamaan kaikkea. Ja kun silmä ei pala, niin sitten on vaikeaa.\nEtenkin Lehterän toinen kausi (2018-19) Flyersissa oli vaikea. Hän jäi useissa otteluissa kokoonpanon ulkopuolelle ja lopulta hänet lähettiin AHL:ään.\n– Tiesin, että kun menen KHL:ään, niin sinne ei palkata ulkomaalaisia jämärooleihin. Sen tiesi, että pääsen pelaamaan ja saan näytönpaikan. Pystyin käyttämään sen hyväkseni. Sen jälkeen on ollut taas kiva pelata.\nHyvin, mutta ei tasaisen hyvin\nKHL ei ole Lehterälle mitenkään uusi sarja. 2010-luvun alussa hän nakutti kovaa jälkeä erityisesti Sibirissä, jossa hän pelasi kolmen kauden ajan. Juuri sieltä hän ponnisti NHL:ään.\nPietarissa Lehterä on saanut hänen pelaajaprofiililleen sopivan roolin. Vierellä on ollut SKA:n taitavimpia yksilöitä.\nMuun muassa Leijonien päävalmentaja Jukka Jalonen on kehunut Lehterän otteita. Entä hän itse?\nEsille tulee huippu-urheilijalle tuttu itsekritiikki.\n– Paremmin pitää pelata. Peli on ollut sellaista vuoristorataa. Välillä on mennyt todella hyvin ja välillä on mennyt huonommin. Siihen pitäisi löytää – varsinkin kun pudotuspelit alkavat – sellainen hyvä tasaisuus.\n– Sitä mä tulin hakemaan täältä. Että tämä turnaus voisi auttaa pudotuspelejä ajatellen, Lehterä sanoo Ruotsin EHT-pelien alla.\nSKA:ssa Lehterä on nakuttanut 48 otteluun tehot 13+14=27.\nPietarissa, jättiseurassa, omat haasteet tulevat odotuksista.\n– Mestaruus on ainoa mikä kelpaa, Lehterä nyökyttelee päätänsä, hymyn kera.\n– Tässä odottaa jo kovasti sitä, että pääsee aloittamaan ne kevään pelit siellä.\nJori Lehterä palaa Leijoniin muutaman vuoden tauon jälkeen.\nLehterä nähtiin edellisen kerran Leijonien paidassa syksyn 2016 World Cupissa. Hänen viimeisimmästä MM-kisamatkastaan on kulunut kohta kuusi vuotta (2014).\nTodellisuudessa Leijonat-paluu oli lähellä jo viime kevään MM-kisoissa.\n– Soittelimme (GM Jere Lehtisen kanssa) puolin ja toisin. Mietimme, että mitäs tehdään. Katsoimme parhaaksi vaihtoehdoksi, että jään pois. Ei siinä sen kummempaa, Lehterä sanoo jälkikäteen.\nMaajoukkuepaluun alla Lehterä on täynnä ”lapsenkaltaista intoa”. Tulevaan turnaukseen hän suhtautuu uhmakkaasti.\n– Ajattelin lyödä itseni täysillä likoon. Niin, että voin katsoa pelien jälkeen itseäni pelistä ja todeta, että annoin kaikkeni.\nTiistain harjoituksissa Liigan maalipörssin ykkösen Julius Nättisen ja KHL:ssä maaleja takovan Teemu Pulkkisen rinnalla hyökännyt Lehterä on mielenkiintoinen nimi kevään MM-kisoja ajatellen.\nLehterä suhtautuu mahdollisuuteen hymyillen.\n– Ei viitsi mennä asioiden edelle. Mutta totta kai, jos sauma tulee, niin siellä nähdään.\nPelipaikan suhteen hän heittäytyy letkeäksi.\n– Pitää toivoa, että moni suomalaissentteri menee NHL:ssä pitkälle, Lehterä virnistää.


Equine Laina - Hanki Raha Mistä Useita Luotonantajat - ...::: BTFF :::...\n» Equine Laina - Hanki Raha Mistä Useita Luotonantajat «\nWysłany: Nie, 09 Lut 2014, 1:01:44\n2. hyvä syy maksavat IUL olisi maksu - täysin ilmainen poismenonsa Apua. On todella aito kaikkien helppo saada ajan tasalla alkaen riemua ja ajatus ottaa kyky ajaa pois paljon aivan samaa ilta auto. Näin saat vastauksia ja status ja sinun pitäisi tunnustamaan kuinka monta tulosi tulee takaisinmaksun velka . Eniten rahoittajia esittäminen allekirjoitus lainat ja vähemmän kuin täydellinen luotto auttaa koska hyvin [link widoczny dla zalogowanych] Alla on muutamia näkökohtia löytää haastavia käteisellä pankki laina sijaan perinteinen asuntolaina :. Mutta mitä tapahtuu, jos voit ei säästämiseksi kaikki ? On helppo mennä käteisennakkoa lainat .\nsensaatiomainen kohtaus runsaasti tuotot left kuukausittain täyttämään uuden velvollisuutta . Sekä luotonanto yritys kysyy varten hyvä tili [link widoczny dla zalogowanych] nyt, kommelluksia varovaisuudella kuhunkin ohje , aina läpi pikkupräntin . Näin voit saada tuloja viipymättä mutta se on silti voitto vertailla hintoja . Vaikka ne palkka katso , maksat että olet " merkittävä määrä to ohjelma .\nsanottuani, meillä toimintatapa jonka on oltava jälkeen ennen kyky turvataan tämäntyyppistä henkilökohtainen laina, kuuluisin lainanantaja joka voi antaa riittävä ja leikattu -kurkku lauseita . Myös teidän luotto tulokset todella olisi parantaminen nopeasti .\nSe erittäin hyvä idea ymmärtää luottoluokitus etukäteen ennen etsivät verkossa auton rahoitus . Tämä auttaa lainanottajan olla yhdenmukaistetun kanssa halutun pulittaa eteenpäin lainanantaja [link widoczny dla zalogowanych] jotkut mahdollisesti järjestää IT , vaikka muutaman kamppailut päästä extra määrä alkaen tehokasta lähteet . Pitäisikö sinun ei tiedä luottoluokitus sinua, löydät vapaa Tutkimus tyyli TransUnion. Mene ulos ja on luotto pisteet Profiili kuten Lowen tai muun Kauppa .\nMukana on myös Vahvuudet . Lisätietoja kovan rahan lainat , sinun pitäisi pysähtyä sivustollemme!. Nämä ovat siis se, perus tutustu hyvä syy miksi vuokraus on lähestymistavan hyvinvointi .


Digitaalisen asiakaskokemuksen ratkaisut ja konsultointi\nErinomainen digitaalinen asiakaskokemus mahdollistaa liiketoiminnan kasvun\nAsiakaskokemuksen kehittäminen on yritystoiminnan ydin, joka tarkoittaa koko yrityksen liiketoiminnan uudistamista asiakkaan näkökulmasta. Digitaalinen asiakaskokemus on sarja henkilökohtaiselta tuntuvia kohtaamisia verkossa ja mobiililaitteessa, jotka täydentävät puuttuvaa palvelutarjontaa tai korvaavat perinteisen kasvokkain tapahtuvan palvelutilanteen.\nDigitaalinen asiakaskokemus on mietittävä asiakkaan näkökulmasta ja suunniteltava osana asiakkaan palvelupolkua onnistuakseen erinomaisesti. Onnistuminen edellyttää tietoa asiakkaan tarpeista ja niiden syntymisen ajankohdasta. Tämän jälkeen tarvetta vastaavat palvelut voidaan tarjota asiakkaalle personoituna digitaalisessa muodossa juuri oikeaan aikaan ja oikealla sisällöllä.\n"Uudelleenarvioi asiakaspolut ja ymmärrä nykyinen asiakaskokemus täysin, niin voit nostaa palvelutarjontasi uudelle tasolle teknologioiden, kuten henkilöstöaplikaatioiden, biometriikan ja esineiden internetin (IoT), avulla."\nDigitaaliseen asiakaskokemukseen liittyy kiinteästi monikanavainen palvelutarjonta, jossa asiakkaan kohtaaminen tapahtuu usean eri laitteen ja palvelukanavan kautta. Kanavien määrän kasvaessa haasteeksi muodostuu kokonaisuuden hallinta siten, että tuloksena on yhdenmukainen asiakaskokemus. Tavoitteena tulee olla se, että asiakkaan asiointi tuntuu hyvältä ja yhtenäiseltä riippumatta siitä, missä kanavassa se tapahtuu. Hyvin suunniteltu ja käytettävyydeltään varmistettu digitaalinen asiakaskokemus vahvistaa asiakastyytyväisyyttä ja tarjoaa mahdollisuuden vapauttaa henkilöresursseja asiakkaalle erityisen merkityksellisiin palvelupisteisiin.\nAsiakkaalle hyvä digitaalinen asiakaskokemus tarkoittaa:\nJuuri hänelle kohdennettua ratkaisua\nOstohetkeen sopivalla päätelaitteella\nOikeassa kanavassa tarjoiltuna\nAnalytiikka apuna asiakaskokemuksen optimoinnissa\nDigitaalisen asiakaskokemuksen pohjana on oltava asiakastuntemus. Analytiikan avulla voidaan tunnistaa esimerkiksi segmenttikohtaisesti asiakkaiden tarpeita ja niiden taustalla olevat riippuvuussuhteet. Mallintamalla asiointia ja käyttäytymistä voidaan rakentaa tehokkaasti paikkoja luontevalle palvelujen ja tuotteiden tarjoamiselle. Asiakkaan elämä helpottuu kun hän saa tarvitsemansa palvelun tai tuotteen samalta tutulta tarjoajalta kätevästi, helposti ja kustannustehokkaasti.\nAsiakkaat ovat erityisen aktiivisia ja antavat herkästi palautetta digitaalisissa kanavissa. Tämä ei koske ainoastaan yrityksiä, vaan myös julkisen sektorin toimijoita. Kansalaisten osallistaminen (citizen engagement) vaatii palvelujen hyvää tunnettuutta ja helppokäyttöisyyttä ja niiden on luotava selkeää lisäarvoa. Keskiöön nousee luottamus. Asiakkaan ja kansalaisen on voitava luottaa palveluun ja sen tarjoajaan, jotta digitaalinen asiointi on mahdollista.\nToteutamme useimmat digitaaliset ratkaisumme Liferay Digital Experience Platform (DXP) -alustalla. Liferay DXP -alustan skaalautuvuus ja joustavuus mahdollistaa monikanavaisen asiakaskokemuksen hallinnan ja personoidun asiakaskokemuksen luomisen. Integroimalla alustan muihin järjestelmiin pystyt poistamaan turhia manuaalisia välivaiheita ja laajentamaan palvelutarjontaasi esimerkiksi asiakasportaalilla, digitaalisella asiakasvalmennuskavanalla tai sisäisen viestinnän intranetillä.


Opi huono luotto-pisteet Perustutkinto Lainat - Sojuszu Krwawej Śmierci\nOpi huono luotto-pisteet Perustutkinto Lainat\nWysłany: Nie 12:26, 09 Lut 2014 Temat postu: Opi huono luotto-pisteet Perustutkinto Lainat\nkäynnissä on nopea ja helppo yhdessä mahdollisuus Hae lainat on paikka missään vaiheessa oman. Suunnitelmat on antanut nyökkäys viipymättä ja valmiit heti lähettämistä työ . Voit jopa valtio Lapset Opetus jako tai Lapset Hostel Myönnetyt . asuntolainaa etteivät kaikki hyvälaatuisia , jopa niin . Nyt meillä on ja toisen haaste. Nämä suoraviivaista , nopeat rahoitus optiot tulee olemaan ratkaisu ja comfort noin vuorovaikutuksessa teidän henkilökohtaiset vaatii [link widoczny dla zalogowanych] järjestöt voi tarkkailla kuinka usein in Tarjotaan ajanjakson et ole, että olet hyödynnetään lainataan rahaa. Jos satut ei hankkivat enemmän tuloja, muistaa että te on myös maksamaan yli kiehtoo . Erikseen. On mahdollisuuksia ostaa asuin-tai kaupallisen talo ja lista jatkuu !.\nEdut ja laina kauppiaat antaneet pankkilainaa lapsille johtuu yksinkertaisesti on taipumus tehdä terveellisten yhteys heidän tuoreet kuluttajille . vastaanottaminen tiedot on ensimmäinen Alkuperämaa on yksinkertaisin tapa täsmällisesti saldosi . Kun olet poimittuja erityinen web sivu , ymmärtää hyväksynnän oikein sen jälkeen, kun se täyttää sen [link widoczny dla zalogowanych] palkkapäivä lainat verkossa tarkasteltavissa tehokkaana ja kätevä tapa saada valitsevat instant käteisellä . Edellyttäen, että olet default oman velvollisuutta tulee sinun laittaa go to velka ja samanaikaisesti , käsityönä kortti liikkeeseenlaskijan tulee fit toiseen dark tagi on luotto ranking.\nJos olet ainutlaatuinen pienyritys , ehkä tunnustavat, että rahastot kohteelle Yritys käyttöön muutamia tärkeä erät sinulla on.\nTämä ei mahdollistaisi liikaa vaivaa tehdä taso alkaen taloudellinen maa yhdessä velat eivät edes harkita käyttäen luotto tarkistaa tarvitaan noin hakijan . Yksi löytyy erilaisia koulutus lainat saatavilla tänään . Jos paljon odotettu näytelmä ehtii ei tuntua suorittamalla mitä tahansa toteutettavissa ja nauttia hienoja unohtumaton tilanteissa ? Jopa kaikki ihmiset halut muistaen Loma niiden suosittu tavalla ja onnellisuus hetkellä ylös. Ja on lukuisia tekniikat saataville valikoituja korot ANF aviomies tulisi valitsevat tarjous joka voi olla verotuksellisesti paras valinta hänelle [link widoczny dla zalogowanych] velallisten voi myös olla tarpeen to että heidän palkat ovat antanut niiden saldot joka voi olla veloitetaan. Muut Standardit tavata . Yksi monista hyviä asioita saada opintolainaa on ymmärrystä että sinun tieto on kokonaan vahvistanut ja ratkaistu.\nTällaiset sivustot heidän Taso suosio ja tuottavuus , he pystyvät viettää enemmän on sponsoroituja haun josta lisääntyneen liikenteen heidän silmissään. Hand techinque olet kävijä kanssa avainsanan vakuudeton laina . kulkee ja muu asiakkaat ovat usein hyvin hyödyttävää kannalta tutkimiseen lainan tarjoaja .


Andrew Lloyd Webberin Evita Porin Teatteriin syksyllä 2022 | Radio Pori\n10.9.2021, 13:06 – päivitetty 10.9.2021, 21:19\nAndrew Lloyd Webberin Evita Porin Teatteriin syksyllä 2022\nPorin Teatterin päänäyttämöllä nähdään ensi vuoden syyskuussa kaksoisensi-ilta rakastetusta menestysmusikaalista EVITA. Andrew Lloyd Webberin säveltämän ja Tim Ricen kirjoittaman tarinan keskiössä nähdään Eva ”Evita” Perón, Argentiinan historian vaikutusvaltaisin naisikoni ja henkinen johtaja. Tositapahtumiin pohjautuvan musikaalin ohjaa Christian Lindroos. Evitan nimiroolissa vuorottelevat Maria Pere ja Heidi Rantakeisu, Chen roolissa vierailee vuoden 2010 Tangokuningas Marko Maunuksela, understudynaan Tuukka Raitala (vier.).\nLontoon West Endillä vuonna 1978 kantaesitetty klassikko seuraa nuoren ja karismaattisen Eva Duarten tapahtumarikasta matkaa köyhästä lapsuudesta kohti Buenos Airesin parrasvaloja. Kunnianhimoinen Eva matkustaa unelmiensa kaupunkiin, jossa kohtaa Argentiinan tulevan presidentin Juan Perónin. Avioliiton myötä Eva Perónista kasvaa koko kansan rakastama Evita, köyhien auttaja, jota yläluokan eliitti paheksuu, mutta työväenluokka jumaloi. Pyhimykseksi jo elinaikanaan nimetty María Eva Duarte de Perón kuolee nuorena, mutta legenda Evitasta ja hänen tunteen palostaan jää elämään ikuisesti.\nLäpisävelletyssä musikaalissa kuullaan monia rakastettuja kappaleita, joista tunnetuin on Evitan tulkitsema Kyyneleet pois, Argentiina (orig. Don’t Cry For Me Argentina). Orkesteria johtaa vieraileva kapellimestari Pekka Siistonen ja kuoron harjoituttajana toimii Sofia Finnilä (vier.). Teoksessa nähdään lukuisia tanssinumeroita, jotka on suunnitellut koreografi Osku Heiskanen (vier.). Suurmusikaalin visuaalisesta ilmeestä vastaavat lavastaja Teemu Loikas, pukusuunnittelija Taru Liipola ja valosuunnittelija Ville Virtanen (vier.). Äänisuunnittelu on Jukka Kouhian käsialaa.


Petra Gargano: ”Unettomuus oli hirveä kokemus” | Kauneus ja Terveys\nLaulaja Petra Gargano on kemian opiskelija, joka uskoo aitouteen. Teinitähteyden jälkeen elämään on löytynyt uusi luottamus.\n1. KOULUSSA OLIN perfektionisti, vaikka samaan aikaan bändin kanssa tapahtui paljon. Matematiikka, kemia ja fysiikka olivat kymppejä. Luin kokeisiin niin innokkaasti, että äiti pyysi lopettamaan.\n2. ITSELUOTTAMUSTA jouduin etsimään 25-vuotiaana, kun Tiktak oli lopettanut. Olin päämäärätön useita vuosia. Yhtäkkiä olin yksin, enkä tiennyt, kuka olen. Olin tottunut olemaan yksi kuudesta bändiläisestä.\n3. KUN SAIN LAPSEN 28-vuotiaana ja jäin äitiyslomalle, koin kriisin. Kävin ylikierroksilla. Kroppani yritti kertoa, että pitäisi rauhoittua. Vauva nukkui, äiti ei.\n4. ENITEN HUOLTA ELÄMÄSSÄNI on aiheuttanut se, että pojallani oli terveysongelma vauvana. Hänelle tehtiin korjaava leikkaus yksivuotiaana, ja hän on nyt täysin parantunut.\n5. NUKUN JA SAAN UNTA nykyään hyvin. Äitiyslomalla unettomuus oli hirveä kokemus ja pysähtymisen paikka. Olin nuorena kasvanut kiireeseen. Selvisin, kun uskalsin pyytää apua. Sain lääkkeitä, aloin purkaa energiaani liikkumiseen ja opettelin tietoista rauhoittumista.\nLue myös: 3 x apu unettomuuteen\n6. JOS SAISIN ELÄÄ UUDELLEEN nuoruuteni, olisin opetellut kirjoittamaan biisejä kunnolla kouluaikana, ja menestys olisi tullut myöhemmin. En muista kaikista Tiktak-vuosista mitään.\n7. LIIKKUMAAN lähden aina mielelläni. Käyn salilla ja lenkkeilen. Tarkoitus olisi tehdä molempia kolme kertaa viikossa, mutta aina en ehdi. Noudatan rasvaa polttavaa ohjelmaa ja teen aina täysillä. Maastavetoennätykseni on 90 kiloa. Kun nostan painoja, poikani viihtyy kuntosalin lapsiparkissa.\n8. KAUNEUDESSA TÄRKEINTÄ on hyvä olo. Ennen olin kriittinen. Nyt keikoilla meikit leviävät, mutta en välitä. Se on totta, että kauneus tulee sisältäpäin. Aito hymy valloittaa. Sen huomaa, kun ihmisellä on hyvä olla kropassaan.\n9. PARAS HYVINVOINTIVINKKINI ON: Anna aikaa hyvinvoinnillesi. Kun saat vapaahetken, nauti siitä.\nTiktakin teinitähdet. Keskellä laulusolisti Petra. Bändi oli toiminnassa 1996–2007.\nPetra Gargano ja tyylikokeilu: Sopiiko rokkarille valkoinen, naisellinen kesätyyli?\nOlli Lindholm pitää äitinsä kaltaisista naisista\nLaura Voutilainen: "Ennen olin itsekäs kapinallinen"\n10 vinkkiä: Näin nukut paremmin


23.1.2019 12:32 Kaminen on viihtynyt Kotkassa ja Korisliigassa mainiosti.\nTomi Kaminen on saanut kauden mittaan KTP:n lentoon. Kuva: Ville Vuorinen\nTäksi kaudeksi Korisliiga-valmentajaksi palannut Tomi Kaminen jatkaa Kotkassa ja KTP-Basketin rivessä vielä ainakin seuraavat kaksi kautta. 48-vuotiaan Kamisen jatkosopimus julkistettiin tiistaina voitokkaan kotiottelun jälkeen.\nKamisen ja KTP:n meneillään oleva kausi alkoi yskähdellen. Peli ei ottanut sujuakseen ja tuloksetkaan eivät olleet toivotulla tasolla. Lopulta KTP:n otteet paranivat. Nyt KTP on sarjataulukossa kolmantena.\n– ”Tomppa” on luonut joukkueeseen positiivisen ilmanpiirin. Uskomme, että Kamisen joukkueessa on pelaajien hyvä olla. Olemme häneen erittäin tyytyväisiä, KTP-Basketin puheenjohtaja Jyrki Lindström kehuu seuransa tiedotteessa.\nKaminen palasi Korisliiga-joukkueen käskyttäjäksi seitsemän vuoden tauon jälkeen. Kamisen mukaan ei ollut suinkaan helppo päätös palata Korisliigaan ja ammattilaisurheiluun.\n– Pohdin monta kertaa mielessäni, sytynkö vielä tähän työhön pääsarjatasolla. Nyt olen tyytyväinen, että päätös oli myönteinen eikä sitä olen tarvinnut katua. On ollut hienoa työskennellä tässä yhteisössä. Ennen muuta ympärillä on paljon ihmisiä, jotka tekevät tätä suurella antaumuksella, Kaminen toteaa.\nEdellisen kerran Kaminen valmensi liigatasolla Torpan Poikia kaudella 2011–12. Viime vuodet Kaminen on keskittynyt juniorikoripalloon etenkin Munkkiniemen Kisapojissa.\n26.4.2018 00:00Tomi Kaminen KTP-Basketin päävalmentajaksi


Kodin Kuvalehti – Blogit | – Mää oon twitteris!\nMää oon twitteris!\nklo 14:01 | 25.2.2016\nMää oon somessa ja mää oon twitterissä. Mää bloggaan ja kokkaan ja välillä kiehuu keitto hellalle. Sittenhän mää kokeilen ja koettelen ja huomaan, että istun yhä pöydän ääressä. Se on some, se on tässä koneessa. Ja ne ihmiset ja kommentit ja tykkäykset ja twiitit ja biitit... Kaikki on tässä koneessa. Niin mahdottoman läsnä ja iholla ja aidosti. Silti tuntuu, kuin koneelle juttelisi.\nTämän päivän kokeilussa ei tarvittu liimaa ja neulaa, vaan kompuutteri. Kaikki twiittaa, minäkin haluan.\nOlen kuullut paljon puhetta twitterin uutisvirrasta ja kun avasin tilin, ei siinä ollut mitään virtausta. Ihan blankko ja tyhjä näyttö. Ainoa, mikä näytöllä liikkui, oli alareunan kello. Ei sekään vilissyt tai kilissyt. Olla möllötti vain. Näytti aikaa, se on sen tehtävä. Kellon.\nTwitterin idea on kuulema seuraamisessa. Sitten näkee, mitä valitut jakaa. Jos valitsee Aku Hirviniemen, näkee Aku Hirviniemen twiitit. Vähän sama idea kuin naamakirjassa. Siellä tuntee ne, jotka latovat kuviinsa päivän ruoka-annoksiaan, lastensa tekemisiä ja lainattuja viisauksia. Twitterissä on ihan samat sisällöt, esittäjät vain ovat tuntemattomia. Aku on julkkis, joten hänen pöperönsä ovat lähtökohtaisesti kiinnostavia.\nTwiittaakohan Aku ruokalautasiaan? Olisi pitänyt ottaa selvää ensin, blogata ja wokata vasta sitten. Arvostan Akua, hän on lahjakas näyttelijä. Jostain syystä twittertilini olettaa, että haluaisin seurata Akua ja Sami Hedbergiä. En voi olla kovin vakavasti otettava yrittäjänalku, jos konekin olettaa minun viihtyvän ensisijaisesti stand up -maailmassa.\nYritän olla aivan äärettömän vakava ja varteenotettava. Mitähän sekin tarkoittaa, varteen ottaminen?\nNyt minäkin olen siis olemassa, twitterissä. Tein ensimmäisen twiitinkin. Kävin hiihtämässä. Äärettömän mielenkiintoista. Siinä hiihdon lomassa pohdin työasioita. Todella mielenkiintoista. Jostain kumman syystä minulla on edelleen vain kolme seuraajaa. Pitäisiköhän nostaa twiittien tasoa? Ei taivu tämä kroppa bikinikuviin, joten jatketaan jo valitulla asialinjalla. Yhden twiitin jälkeen suunta on valittu, eikä siltä sovi livetä.\nEhkä pitäisi pureutua päivän politiikkaan, ehkä ei. Yrittäjänä pitää olla kieli keskellä suuta, ettei vain loukkaa tai kompuroi tai menetä bisnesmahdollisuuksia. Virkkeitä pitäisi olla paljon, mutta ei parane sanoa mitään. Ettei sanoisi vastavirtaan. Twiittivirrassa. On oltava uskottava, seurattava vakavasti otettavia aiheita ja asiantuntijoita ja varmistettava selusta. Kommenttien on oltava fiksuja ja filmaattisia.\nMitä enemmän vaatimuksia itselleni esitän, sitä kauemmaksi ajaudun. Twiittivirrassa. Löysin noin 30 kohdetta, joita uskottavuuden vuoksi voisin seurata. Johan alkoi twiittijoki tulvia.\nMielenkiintoinen kokeilu tämä twitteri. Nähtäväksi jää, löydänkö aikani ja paikkani tässä maailmassa. Olen asettanut itselleni tavoitteen ja se on 4 seuraaja tämän viikon loppuun mennessä :) Kovat on tavoitteet, kokeilussani.


Tulevaisuutta rakentaen – Sana lapsille – pyhäkoulua äidinkielellä\nTuuletin hurisee. Muutama siivekäs pikkueläin lentelee huoneessa. Ilma on lämmin ja kostea. Kolmekymmenvuotias Eda vetää muovisen tuolin esiin ja istahtaa sille. Tummat lyhyet hiukset on sidottu poninhännälle niskaan. Päällään Edalla on t-paita ja polvipituiset farkut. Kasvoilla on ystävällinen, mutta varovainen hymy. “Eihän minun tarvitse puhua englanniksi?”, hän kysyy varovasti. Kun työkaveri lupautuu kääntämään keskustelumme, rentoutuu Edakin ja hymy syvenee kasvoilla.\nIstumme kaikki kolme pitkän pöydän ääressä Yayasan Sulinama -järjestön toimistossa Indonesiassa. Sekä Eda että hänen sisarensa työskentelevät järjestössä, ja velikin työskenteli siellä aiemmin. Pienestä Emman kylästä korkeammalta vuorilta kotoisin oleva Eda asuu sisarensa kanssa setänsä ja tätinsä luona kaupungissa, lähempänä työpaikkaa. Eda vastaa järjestön äidinkielisestä pyhäkoulutoiminnasta burunkielisellä alueella. Toiminta ei ole vielä alkanut, mutta valmisteluja tehdään koko ajan.\n“Teen tätä työtä koko sydämellä. Minulle tärkeintä elämässä on se, että voin palvella Jumalaa. Tekemällä lapsityötä saan palvella Jumalaa”, pyhäkoulun opettajana toimiva Eda selittää lisäten, että on vielä niin paljon ihmisiä, jotka eivät vielä tunne Jeesusta. “Haluan tehdä osani siinä, että ihmiset voisivat löytää Jeesuksen”, Eda jatkaa.\nEda on mukana äidinkielisessä pyhäkoulutyössä, sillä hänen mielestänsä lasten tulisi saada hyvä ja vahva perusta uskosta ja Jumalasta. “Haluan kertoa heille oikeasta Jumalasta, heidän kielellään. Kielellä, jota he ymmärtävät”, Eda hymyilee. “Kun käytämme lasten omaa äidinkieltä, lasten on helpompi kertoa mielipiteensä ja ilmaista tunteitansa. He voivat myös puhua sujuvammin ja he ymmärtävät asiat helpommin”, Eda selittää innoissaan. Lasten oppiessa tuntemaan Raamattua Jumalan Sana voi muuttaa heitä.\n“Usein ihmiset aliarvioivat lapsityön ja pyhäkoulun opettajien merkityksen. Meidän ei tulisi kuitenkaan toimia niin. Jos jätämme lapsityön huomioimatta, ei maalla tai kansalla ole tulevaisuutta”, Eda painottaa. Eda korostaa, että ajattelutapoja tulisi muuttaa ja seurakunnille tulisi näyttää, että työ lasten parissa on yhtä tärkeää kuin muutkin työmuodot.\nOmalla paikallaan Eda on mukana rakentamassa Jumalan valtakuntaa ja edesauttaa unelmaa siitä, että lapset voisivat oppia tuntemaan Jumalan sanaa.\nKirjoittaja tapasi Edan matkallaan Indonesiassa.\nEdellinen artikkeliViittoen eteenpäin Seuraava artikkeli Verkkaista elämää kukonlaulun tahtiin


Oliko tämä psykiatrin kommentti vähän asiaton? | Keskustelu | Anna\nOliko tämä psykiatrin kommentti vähän asiaton?\nViestiketju osiossa 'Klinikalla' , käynnistäjänä toipilas, 18.07.2014.\nKävin psykiatrilla Kela-lausuntoa varten, ja hänen puheensa jäivät ahdistamaan. Vai skitsoilenko nyt ihan turhaan?\nMinua on noin 5 vuotta sitten hoidettu anoreksian takia, olen toipunut aika hyvin siitä normaalipainoon, olen aika siro ja hoikka kuitenkin, en rajoita syömistä mutta pelkään yhä lihomista. Ahdistun jos en pääse liikkumaan runsaasti. Nyt haen terapiaa enimmäkseen ahdistukseen.*\nMutta siis. Psykiatri kysyi, punnitsenko itseäni. Sanoin, että en, en omista vaakaa. Lopetin punnitsemisen heti toipuessani.*\nPsykiatrin reaktio: "Mikset punnitse!?" Sitten hän piti puheen siitä että painoni on olemassa joka tapauksessa, vahdin kuitenkin kiristävätkö vaatteet jne, joten asia olisi pois päiväjärjestyksestä jos kävisin vaa'alla. Sitten hän sanoi: "Tutkimusten mukaan ne jotka punnitsevat itseään päivittäin onnistuvat painonhallinnassa kaikkein parhaiten. "\nJooo, periaatteessa totta, mutta ahdistuin. Miltä tuo teidän korvaanne kuulostaa, että päivittäin punnitseminen nostetaan esille entiselle anoreksiapotilaalle? Päässä alkoi pyöriä ajatus, että minun pitää siis nyt alkaa hallita painoni, vaikka järjellä tiedän ettei tarvetta ole.*\nKaiken huipuksi äitini reaktio oli: "No eihän sun kropassa oo grammaakaan ylimääräistä" mutta kohta siihen perään: "Jos vaa'an lukema ahdistaa niin eihän sitä tarvi kauheana laihduttaa, vaan vaikkapa lopettaa karkinsyönnin. " mä siihen sanoin et en edes syö paljoa karkkia. Se: "Et kyllä mut lopettaa sit vaikka kokonaan."\nNyt yhteisvaikutuksena mun syöminen, joka ei oo kuukausiin vaivannut mua juurikaan, tuntuu yhtäkkiä taas pahalta ja liialta. Tiedän järjellä ettei siitä ole kyse, vaan voin elää niinkuin ennenkin. Ahdistuinko mielestänne ihan aiheetta?\nKyllähän se vähän oudolta kuulostaa, että lääkäri käskee punnitsemaan. Itsellä syömisongelmien yksi oire on ollut se, että siellä puntarilla pitää ravata tiheään. Jos saat syötyä ja kaikki on muuten ihan okei, niin miksi ihmeessä pitäisi itseään vielä punnita?\nÄitisi kommentti oli ehkä vähän ajattelematon, mutta pelkkää karkkia hän varmasti tarkoitti.\ntoipilas sanoi: ↑ Näytä alkuperäinen viesti\nPsykiatrin reaktio: "Mikset punnitse!?"\nEikö se psykiatri tiennyt sun taustasta?! Olisko se vahingossa katsonnut jonkun toisen ihmisen papereita, tai sekoitti johonkin toiseen?\nOmakohtaisesti voin meinaan sanoa, että yks iso syömishäiriöstä yli pääsemiseen oli se vaa'an poisheittäminen... jäi todella iso ahdistus pois, ja säästäähän se ihan jo aikaakin kun ei tartte joka välissä kiiruhtaa vaa'alle. Vaatteet on ihan hyvä merkki siitä, jos meinaa laihtua (alkaa housut pudota jalasta) tai sitten taas jos meinaa lihoa (alkaa kiristää)\nei mun tartte grammalleen joka päivä (tai pahimmillaan useita kertoja tunnissa) tietää mitä mä painan... eikä sunkaan.\nOlisko vaan seonnu asiakkaissaan se psykiatri...\nTuosta kommentista kannattaa antaa palautetta kyseisen paikan ylilääkärille.\nJa sille psykiatrille sellaiset terveiset että kukaan normijärkinen ihminen EI punnitse itseään päivittäin. Normaaleilla ihmisillä elämä pyörii ihan eri asioiden ympärillä kuin painon ja ulkonäön.\nsopivasti kg Vierailija\npsykiatrisi vastaanotolla käy varmasti monenlaisia ihmisiä ja toi sen kommentti "Tutkimusten mukaan ne jotka punnitsevat itseään päivittäin onnistuvat painonhallinnassa kaikkein parhaiten. " sopisi jollekin, joka painii LIIKAkilojensa kanssa. sen olisi pitänyt keskittyä juuri sinuun sillä hetkellä, eikä elää siinä psykiatrian ja muun lääketieteen maailmassa, jossa kaikkiin ihmisiin pätevät ne samat oppikirjojen diagnoosisäännöt. ja tosiaan, kuka terve, normaali ihminen, jolla on elämässä vaikka mitä muutakin kuin paino, ramppaa vaa'alla päivittäin? kävin itse tänään lääkärillä, joka aiheutti lähinnä päänsäryn tunkemalla kysymyksillään ihon alle, ja sillä on joku pakkomielle saada mut vaa'alle, eikä ole eka tohtori. en suostu. on mun oma asia paljon painan, enkä ole käynyt vaa'alla yli kahteen vuoteen, normaalipainossa ja lähes tasapainossa tän syömäkamppailun kanssa. ihmiset pärjäsi vuosituhansia ilman vaakaa (tiedä yhtään milloin se on keksitty) ja niin pärjäävät monet tänäpäivänäkin.\nei sun ahdistukses mun mielestä aiheetonta ole. ihmisten sanomiset pohjautuu aika paljon niiden omiin kokemuksiin, etenkin äideillä kun mukana on vielä tunteet ja se loputon huoli omasta lapsesta, pidät vain itsesi erillään muiden sanomisista. sinä itse olet toipunut sen verran mitä olet, sinä sen olet tehnyt ja se on iso juttu.\nsopivasti kg, 29.08.2014


Sääntömuutos 2019 - Turun Seudun Ekonomit\nTurun Seudun Ekonomit ry:n johtokunta tuo kevätkokouksen esityslistalle yhdistyksen sääntömuutoksen. Alla olevaan taulukkoon on koottu yhdistyksen nykyiset säännöt ja johtokunnan esittämät muutokset niiden pykälien osalta, joihin esitetään tehtäväksi muutoksia. Osa esitetyistä muutoksista on kosmeettisia ja niiden tarkoitus on selkeyttää vanhojen sääntöjen muotokieltä. Osa muutoksista taas on merkityksellisempiä. Näiden osalta tarkoituksena on päivittää sääntöjä vastaamaan paremmin korkeakoulukentällä tapahtuneita muutoksia.\nMerkittävin esitettävä muutos koskee yhdistyksen jäsenkriteerejä. Nykyisten sääntöjemme mukaan voimme hyväksyä jäseneksemme kauppakorkeakoulun tutkinnon suorittaneen henkilön. Kuitenkin yliopistokentällä tapahtuneiden muutosten myötä Turussa ekonomit valmistuvat nykyään kauppakorkeakoulun sijaan Turun yliopistosta. Ongelmallista on myös Turun kauppakorkeakoulussa taloustieteen pääaineekseen valinneiden opiskelijoiden jäsenyys, sillä heidän tutkintonimikkeensä (valtiotieteiden maisteri, VTM) ei mahdollista jäsenyyttä Turun Seudun Ekonomeissa kauppakorkeakoulussa opiskelusta huolimatta. Esitettyjen uusienkin sääntöjen jäsenkriteereiden lähtökohtana on kauppatieteellinen yliopistotasoinen tutkinto. Muutos poistaa edellä mainitut ongelmatilanteet, mutta myös mahdollistaa muista koulutusohjelmista valmistuneiden henkilöiden liittymisen yhdistykseen, kuten esimerkiksi paljon kauppatieteellisiä opintoja sisältävän tuotantotalouden diplomi-insinööritutkinnon suorittaneen henkilön liittymisen.\nSääntö Nykyinen sääntöteksti Esitys muutoksesta\nYhdistyksen nimi on Turun Seudun Ekonomit ry ja kotipaikka Turun kaupunki.\nYhdistyksen nimi on Turun Seudun Ekonomit ry ja kotipaikka on Turun kaupunki.\n2 § Yhdistyksen tarkoituksena on toimia toimialueellaan olevien kauppakorkeakoulun tutkinnon suorittaneiden yhdyssiteenä, pyrkien lisäämään heidän tietojaan ja taitojaan ennen kaikkea taloudellisella alalla ja valvoen heidän yhteisiä ammatillisia etujaan.\nYhdistyksen tarkoituksena on toimia jäseniensä yhdyssiteenä, pyrkien lisäämään heidän tietojaan ja taitojaan ennen kaikkea taloudellisella alalla ja valvoen heidän yhteisiä ammatillisia etujaan.\nYhdistyksen varsinaiseksi jäseneksi pääsee jokainen kauppakorkeakoulun tutkinnon suorittanut henkilö, jonka yhdistyksen johtokunta jäseneksi hyväksyy. Johtokunta voi hyväksyä jäseneksi myös kauppakorkeakoulun opettajan tai kotimaassa tai ulkomailla vähintään ekonomin tai kirjeenvaihtajan tutkintoa vastaavan tutkinnon suorittaneen henkilön.\nJäsen, joka haluaa erota yhdistyksestä, ilmoittakoon siitä kirjallisesti yhdistyksen johtokunnalle tai sen puheenjohtajalle tai suullisesti yhdistyksen kokouksen pöytäkirjaan, jolloin hän vapautuu jäsenyydestä kulumassa olevan kalenterivuoden loppuun mennessä, ellei johtokunta esitetyn pätevän syyn vuoksi halua vapauttaa häntä jäsenyydestä jo ennen tätä määräaikaa.\nJäsenen, joka toimii vastoin yhdistyksen sääntöjä tai muuten toiminnallaan vahingoittaa yhdistystä, sen työtä ja päämääriä tai jättää jäsenmaksunsa maksamatta, johtokunta voi erottaa yhdistyksestä. Erottamispäätöksestä tiedon saatuaan voi asianomainen kuukauden kuluessa johtokunnalle osoitetulla kirjelmällä vedota yhdistyksen seuraavaan kokoukseen, jossa erottamispäätöksen vahvistamiseen vaaditaan vähintään 3/4 annetuista äänistä.\nYhdistyksen hallituksena toimii syyskokouksen valitsema johtokunta, jonka jäsenmäärän, 6-9 jäsentä, syyskokous vahvistaa vuosittain.\nJohtokuntaan kuluu lisäksi yhdistyksen puheenjohtaja puheenjohtajana. Johtokunta valitsee keskuudestaan varapuheenjohtajan ja tarpeelliset toimihenkilöt. Viimeksi mainitut voidaan valita myös yhdistyksen muusta jäsenistöstä.\nYhdistyksen puheenjohtaja valitaan vuodeksi kerrallaan. Muut johtokunnan jäsenet valitaan kolmeksi vuodeksi siten, että heistä vuosittain kolmasosa, kahtena ensimmäisenä vuotena arvan perusteella ja sen jälkeen vuosijärjestyksessä johtokunnassa yhtäjaksoisesti kauemmin olleet, eroaa. Eroavaa jäsentä ei voida heti valita uudelleen. Yhdistyksen puheenjohtaja voidaan kuitenkin toimikautensa päätyttyä valita johtokunnan jäseneksi.\nMikäli joku johtokunnan jäsen on jatkuvasti estynyt ottamasta osaa johtokunnan työhön, voidaan hänen sijalleen yhdistyksen kokouksessa valita hänen jäljellä olevaksi toimikaudekseen uusi jäsen.\nYhdistyksen hallitukseen kuluu puheenjohtaja ja 6-9 muuta jäsentä, joiden tulee olla Turun Seudun Ekonomit ry:n varsinaisia jäseniä.\nYhdistyksen puheenjohtaja valitaan vuodeksi kerrallaan ja muut hallituksen jäsenet valitaan kolmeksi vuodeksi kerrallaan siten, että heistä vuosittain kolmasosa, kahtena ensimmäisenä vuotena arvan perusteella ja sen jälkeen vuosijärjestyksessä hallituksessa yhtäjaksoisesti kauemmin olleet, eroaa.\nSyyskokous valitsee seuraavan kalenterivuoden alussa alkavalle kaudelle puheenjohtajan ja jäsenet erovuoroisten tilalle. Mikäli syyskokous päättää edeltävää hallitusta poikkeavan määrän jäseniä, valitaan tällöin päätetty määrä muita jäseniä.\nHallitus valitsee keskuudestaan yksivuotiskaudelle varapuheenjohtajan ja tarpeelliset toimihenkilöt. Viimeksi mainitut voidaan valita myös yhdistyksen muusta jäsenistöstä. Hallitus järjestäytyy ensimmäisessä kokouksessaan.\nMikäli joku hallituksen jäsen pyytää eroa tai on pysyvästi estynyt osallistumaan hallituksen työhön, valitaan yhdistyksen kokouksessa hänen tilalleen uusi jäsen hänen jäljellä olevaksi toimikaudekseen.\nJohtokunta on päätösvaltainen, kun vähintään neljä (4) jäsentä, joista yksi on puheenjohtaja tai varapuheenjohtaja on saapuvilla.\nHallitus on päätösvaltainen, kun vähintään puolet hallituksen jäsenistä on kokouksessa läsnä. Yhden osallistujan tulee olla joko puheenjohtaja tai varapuheenjohtaja.\nLisätään hallituksen tehtävien jälkeen:\nHallituksella on oikeus päättää yhdistyksen omaisuuden luovuttamisesta, kiinnittämisestä ja panttaamisesta sekä sijoittamisesta.\nVarsinaisia kokouksia pidetään vuosittain kaksi: Kevätkokous viimeistään maaliskuussa ja syyskokous viimeistään marraskuussa. Kokousten tarkemmat ajat ja paikat määrää hallitus.\nVarsinaisia kokouksia pidetään vuosittain kaksi: Kevätkokous viimeistään maaliskuussa ja syyskokous viimeistään marraskuussa. Kokousten tarkemmat ajat ja paikat määrää hallitus. Yhdistysten kokouksissa äänioikeus on kaikilla varsinaisilla jäsenillä.\nMuita yhdistyksen kokouksia pidetään tarpeen mukaan hallituksen kutsusta tai milloin vähintään viidesosa yhdistyksen jäsenistä sitä kirjallisesti nimetyn asian käsittelyä varten hallitukselta pyytää.\nHallitus on velvollinen järjestämään kokouksen viimeistään 2 kuukauden kuluessa tällaisen kirjallisen pyynnön saamisesta.\nAsia, joka on ensimmäistä kertaa kokouksessa esillä, siirretään seuraavaan kokoukseen, milloin vähintään kymmenesosa kokouksen osanottajista sitä vaatii, ellei asiaa vähintään 3/4 enemmistöllä julisteta kiireelliseksi, jolloin se voidaan heti ratkaista.\nÄänestys on toimitettava suljetuin lipuin, jos vähintään kymmenesosa kokouksen osanottajista sitä vaatii. Äänten jakaantuessa vaaleissa ja suljetuin lipuin äänestettäessä tasan ratkaisee arpa, avoimessa äänestyksessä kokouksen puheenjohtajan ääni.\nYhdistyksen kutsuu kokouksiin johtokunta ilmoittamalla siitä jäsenille jossain Turussa ilmestyvässä sanomalehdessä tai henkilökohtaisella jokaiselle jäsenelle toimitetulla tiedonannolla viimeistään seitsemän (7) päivää ennen kokousta.\nHallitus kutsuu yhdistyksen kokouksiin ilmoittamalla siitä jäsenilleen jäsenlehdessään, jäsenkirjeessä, Turussa ilmestyvässä sanomalehdessä tai muussa jäsenistön tavoittamassa mediassa. Kutsun toimittamisessa voidaan hyödyntää yleisesti käytössä olevia viestintäalustoja. Kutsu on julkaistava viimeistään seitsemän (7) päivää ennen kokousta.\nYhdistyksen tilit ja nimenkirjoittaminen\nYhdistyksen tilit ja muuta hallintoa koskevat asiakirjat on ennen maaliskuun 1. päivää jätettävä tilintarkastajille, joiden tulee antaa tarkastuskertomuksensa johtokunnalle maaliskuun 15. päivään mennessä.\nYhdistyksen tilit ja muuta hallintoa koskevat asiakirjat on toimitettava tilintarkastajille riittävän ajoissa, jotta he ehtivät suorittaa tarkastuksen ja antamaan tarkastuskertomuksen johtokunnalle riittävän ajoissa ennen kevätkokousta.\nYhdistyksen purkautuessa on sen varat, sen jälkeen kun velat on maksettu, käytettävä samanlaisia tarkoitusperiä palvelevan uuden yhdistyksen perustamiseen tai alueelta olevien kauppakorkeakoulun tutkintoa varten opiskelevien opintojen tukemiseen.\nYhdistyksen purkautuessa on sen varat, sen jälkeen kun velat on maksettu, käytettävä samanlaisia tarkoitusperiä palvelevan uuden yhdistyksen perustamiseen tai alueelta olevien kauppatieteellisen alan tutkintoa opiskelevien opintojen tukemiseen.


Tämä virhe esiintyy melkein yksinomaan tietokoneissa, joissa on Windows 10, ja se näkyy sen selaimessa nimeltä Internet Explorer. Lisäksi virhe esiintyi myös harvoin Internet Explorerissa vanhemmissa Windows-versioissa. Tämä virhe ilmestyy ilmoituksena vierailemasi sivuston alaosassa ja se näkyy vain tietyillä verkkosivustoilla.\nEnsinnäkin, varmista, että vierailemasi verkkosivusto ei ole haitallinen tai että ilmestyvä ilmoitus ja viesti ovat lievästi sanottuna perusteltuja. Jos verkkosivuston maine on hyvä, noudata tässä artikkelissa esitettyjä ratkaisuja. Onnea!\nRatkaisu 1: Muuta suojausasetuksia Internet-asetuksissa\nJos muutat tiettyjä asetuksia Internet Explorerin Internet Explorerissa, saatat pystyä tarkastelemaan piilotettua sisältöä, mutta heikennät myös suojaustilaa selaamisen aikana. Koska olet yleensä suojattu muilta puolilta selaamisen aikana, tämä Windowsin toteuttama suojaus ei ollut alusta alkaen vahva, etkä menetä paljon poistamalla tätä käytöstä.\nAvaa Internet Explorer etsimällä sitä Käynnistä-valikosta tai etsimällä se tietokoneeltasi ja napsauttamalla oikeassa yläkulmassa olevaa Gear-kuvaketta päästäksesi avattavaan valikkoon.\nSiirry Suojaus-välilehteen ja napsauta Mukautettu taso. Etsi Näytä sekoitettu sisältö -vaihtoehto Muut-osiosta ja varmista, että sen valintanappi on Käytössä. Ota muutokset käyttöön kaikissa avatuissa ikkunoissa. Tarkista, näkyykö ongelma edelleen.\nRatkaisu 2: Lisää ongelmalliset sivustot luotettuihin sivustoihin\nJoskus tämä ongelma ilmenee, kun selaat kunnioitettavaa sivustoa, mutta Internet Explorer ilmoittaa, että muita nykyiseen sivustoon linkitettyjä verkkosivustoja ei tunnisteta luotettaviksi. Jos nämä verkkosivustot ovat myös kunnioitettavia, voit lisätä ne Luotetut sivustot -luetteloon sekä sivustoon, jota yrität selata. Tämä on parempi ratkaisu, jos havaitset tämän ongelman yhdellä tai kahdella sivustolla, koska sinun ei tarvitse alentaa suojausasetuksia.\nAvaa sivustot, joissa olet kokenut virheen, ja odota, että "Vain suojattu sisältö näytetään" -viesti ilmestyy sivun alaosaan. Kun se on tehty, napsauta näppäimistön F12-näppäintä ja siirry konsoliin pienessä ikkunassa, jonka pitäisi avautua sivun alaosassa.\nTäällä sinun pitäisi nähdä tietyt sivustot ja viesti, jossa todetaan, että ne rikkovat jonkin verran SSL-yhteyttä. Huomaa nämä verkkosivustot kopioimalla niiden osoitteet Muistio-tiedostoon.\nNyt sinun on toistettava tämä prosessi kaikille tällaisille sivustoille, mukaan lukien tällä hetkellä selaamasi sivusto.\nSiirry Suojaus-välilehteen ja napsauta Luotetut sivustot. Liitä kopioimiesi verkkosivustojen osoitteet yksitellen Muistio-tiedostoon ja napsauta Lisää-vaihtoehtoa. Varmista, että sisällytät vain pääverkkotunnuksen muodossa //www.something.com.\nKun olet lisännyt kaikki sivustot, muista poistaa Vaadi palvelimen vahvistus (https) -vaihtoehto käytöstä kaikille tämän vyöhykkeen sivustoille -valintamerkki Verkkosivustot-luettelosta. Tarkista, näkyykö ongelma edelleen.\nRatkaisu 3: Toinen muutos Internet-asetuksissa\nTämä säätö on yleensä tarkoitettu ihmisille, jotka haluavat saada varoituksen kaikesta, mitä he tekevät tietokoneellaan. Nämä ilmoitukset eivät näy satunnaisesti, vaikka ne johtuisivat joskus vääristä positiivisista syistä. Siksi tämän ratkaisun tarkoituksena on vähentää väärien hälytysten määrää, mikä tarkoittaa, että saat tämän varoituksen vain, jos selaat todella suojaamatonta verkkosivustoa.\nSiirry Lisäasetukset-välilehteen ja selaa alaspäin, kunnes löydät Suojaus-osion. Yritä etsiä Varoita varmenteen osoitteen epäsuhta -vaihtoehto ja varmista, että sen vieressä oleva valintaruutu ei ole valittuna.\nSinun on myös käynnistettävä tietokone uudelleen, jotta voit tarkistaa, ovatko muutokset vaikuttaneet ja onko virheilmoitus edelleen näkyvissä.\nOlemme tallentaneet tämän menetelmän loppuun, koska edellä esitetyt menetelmät voivat olla menestyvämpiä tekemättä vähemmän työtä. Windows 10: n tulisi yleensä suorittaa automaattiset päivitykset sekä silloin, kun haluat tai ei. Jos kuitenkin olet jotenkin poistanut tämän vaihtoehdon käytöstä Windows 10: ssä tai jos käytät vanhempaa versiota, jossa automaattiset päivitykset on kytketty pois päältä, voit seurata ohjeita.\nAvaa PowerShell-työkalu napsauttamalla hiiren kakkospainikkeella Käynnistä-valikkopainiketta ja napsauttamalla Windows PowerShell (Järjestelmänvalvoja) -merkintää. Jos näet komentokehotteen PowerShellin sijasta samassa paikassa, voit etsiä sitä myös Käynnistä-valikosta tai sen vieressä olevasta hakupalkista.\nKirjoita Powershell-konsoliin "cmd" ja odota, kunnes Powershell siirtyy cmd-tyyppiseen ikkunaan, joka saattaa näyttää luonnollisemmalta komentokehotteen käyttäjille.\nAnna tämän komennon harjoittaa liiketoimintaansa vähintään tunnin ajan ja tarkistaa uudelleen, onko päivityksiä löydetty ja / tai asennettu ongelmitta. Tätä menetelmää voidaan soveltaa kaikkiin Windows-käyttöjärjestelmiin.\nEtsi Päivitys ja suojaus -osa Asetukset-ikkunan alaosasta ja napsauta sitä avataksesi muun muassa Windows-päivitysvaihtoehdot.\nPysy Windows Update -välilehdessä ja napsauta Päivitä tila -otsikon alla olevaa Tarkista päivitykset -painiketta tarkistaaksesi, onko ladattavaa uutta Windows-rakennetta.


Malmi säilyy kalliossa - Savon Sanomat\nMalmi säilyy kalliossa\nMetallien ja muiden raaka-aineiden hinnat heijastelevat herkästi maailmantalouden suhdanteita. Yhdysvalloista alkanut lama ja siitä aiheutunut investointien pysähtyminen vetivät raaka-ainepörssin hinnat pohjalukemiin. Viime kuukausina on ollut nähtävissä, että pahin aika on nyt ohi ja uusrakentaminen alkanut.\nTaannoiset hurjan kasvun vuodet elvyttivät myös Suomen kaivosteollisuuden. Eri puolilla maata ryhdyttiin virittelemään uusien kaivosten avaamista. Lapin kultakaivoksilla ja Sotkamon Talvivaaran nikkelikaivoksella päästiin myös jo sanoista tekoihin. Osittain näin tapahtui myös Pohjois-Savossa Leppävirralla. Sen sijaan esimerkiksi Savon rajoilla Polvijärvellä oltiin Kylynlahdessa vasta suunnitteluasteella, kun lama tuli ja vei kannattavuuden.\nMalmivaroiltaan jättimäinen Talvivaara on onnistunut selättämään myös huonon ajan. Syitä on ainakin kaksi. Ensinnäkään kannattavuuslaskelmia ei viritetty yläkanttiin ja toisaalta hankkeen taakse on saatu runsaasti pääomia. Vauraita sijoittajia on löytynyt sekä Lontoon että Helsingin pörssien kautta. Tukea ja turvaa on tullut myös siitä, että maailman kaivosjätteihin kuuluva venäläinen Norilsk Nikel on osakkaana yhtiössä.\nHyvinä aikoina kaivokset tuottavat hyvin. Niiden avaaminen vaatii kuitenkin nykyisin suuria pääomia. Sen seurauksena kaivosteollisuus on keskittymässä yhä suurempien ja samalla yhä harvempien kansainvälisten yritysten nimiin.\nVaatimattomilla pääomilla pelaavat kaivokset putoavat laman oloissa ensimmäisinä joukosta, ja näin kävi nyt Leppävirralla, jossa Finn Nickel joutuu luopumaan rahattomana Särkisalmen louhoksestaan. Leppävirran ohella konkurssi tuntuu myös Kaavilla, jossa nikkelimalmi oli tarkoitus rikastaa Luikonlahden entisellä kaivosalueella.\nFinn Nickelin konkurssi on ikävä uutinen maakunnan taloudelle, vaikka paikkakunnalla kaivoksella on ollut myös vastustajia. Kaivoshankkeiden kaatuminen ei ole onneksi lopullista. Malmit eivät katoa yksin mihinkään peruskalliosta. Malmio, joka tänään tuntuu arvottomalta, voi osoittautua myöhemmin todelliseksi kultakaivokseksi niin omistajilleen kuin ympäristölleenkin.